Tulossa Hot Stone -kuumakivihieronta! - Zaparo\nTulossa Hot Stone -kuumakivihieronta!\nUUTTA ZAPAROSSA! 22.09.2017 TARJOUS 60e (norm.68)\nKiviterapiahoidot ovat olleet osa itämaista lääketiedettä yli 5000 vuotta. Viime vuosina kuumakivihieronnasta on tullut erittäin suosittu hoitomuoto ympäri maailman. Hierojat ja terapeutit näkevät kivet muinaisten hoitajien tapaan työkaluina lisäämään tasapainoa, ravitsemaan, lisäämään energiaa ja antamaan asiakkaalle mahdollisimman rentoutuneen olotilan.\nKivestä tuleva lämpö syrjäyttää kivun tunteen ja tekee hoidosta tehokkaan ja miellyttävän.\nLihasjännitys sulkee verenkierron melko tehokkaasti. Niinpä hierottaessa kuumilla kivillä kudosten lämmönnousu ja siihen samanaikaisesti tuotettu paine tehostavat verenkiertoa sekä pinta- että syvärakenteissa. Lämmön vaikutuksesta kudoksen aineenvaihdunta vilkastuu. Tehostuneen lymfa-ja verenkierron mukana kudokseen muodostuu runsaasti happea ja ravintoaineita.\nNäin hoito vaikuttaa kehoosi:\n– lymfan kulku tehostuu\n– kuona-aineet poistuvat tehokkaammin\n– liikelaajuus lisääntyy\n– sidekudoksen elastisuus tehostuu ja kollageenin laatu paranee\n– verenkierto lisääntyy\n– verisuonet laajenevat\nHoito sopii sinulle jos haluat hemmotella itseäsi tai kärsit seuraavista oireista :\n– päänsärystä, migreenistä\n– hermostoperäisistä särkytiloista\n– niska–hartiaseudun ongelmista\n– verenkierto- ja aineenvaihduntaongelmista\nJos sinulla esiintyy seuraavia oireita, hoitoa ei voi tehdä\n– heikentynyt lämmönsietokyky\n– heikentynyt tuntoaisti\n– jokin sydänsairaus


desibeli.net - 25.05.2004: ShamRain - melankolisia maisemia sielukkaalla otteella\nShamRain - melankolisia maisemia sielukkaalla otteella\nShamRain julkaisi vuoden vaihteessa desibelissäkin arvioidun debyyttipitkäsoittonsa. Erityisesti huomio tuolloin kiinnittyi yhtyeen upean eteeriseen ja syvän melankolisesti tunnelmoivaan rockiin, jota ei täällä pohjolan perukoilla ole juuri aiemmin tehty. Sitten debyytin ilmestymisen ei bändistä ole kuitenkaan kuulunut paljoakaan, joten olikin korkea aika haastatella ryhmän basisti/kosketinsoittaja Matti Reinolaa sekä kitaristi Kalle Pyyhtistä, ja kysellä heiltä hieman menneistä ja vähän tulevistakin.\nKerrataanpa alkuun hieman ShamRainin historiaa, eli miten kaikki sai alkunsa ja kuinka yhtyeen matka on johtanut nykyiseen pisteeseen.\nMatti: Juu, eli käytännössä voinee laskea että bändi sai alkunsa vuonna 2000, kun oltiin Grayscalen kanssa studio reissulla Jyväskylässä. Siinä sitten joku ilta viinaksia maisteltiin, ja joku oli sijoittanut Lake Of Tearsin Forever Autumn - lätyn soittimeen. Sitä kuunnellessa tuli semmoset fiilikset että olispa mukavaa soitella tämmöstä rauhallisempaa musaa kanssa. Rumpalisti Jannella oli samanlaisia aatoksia, joten päätettiin pistää projekti pystyyn. Pikkuhiljaa ruvettiin biisejä ja demoja väsäilemään, ja pyydettiin yhden naislaulajakokelaan jälkeen Tauriaista tulkintaan, kun se sattui siihen aikaan Mikkelissä majailemaan. Tehtiin 1 demo/promo, ja lisää veisuja. Sitten kiinnitettiin tuo Kalle kitaran varteen, saatiin diili, ja tehtiin levy. Siinäpä se lyhykäisyydessään.\nAlkuvuodesta 2002 julkaisitte MCD:n Pieces. Miten yhtye on kehittynyt noista ajoista, vaikkapa debyyttipitkäsoittoon verraten?\nMatti: Eniten on varmaan kehittynyt se visio minkälaista materiaalia halutaan tehdä, ja minkälaisia saundeja käyttää. Etenki saundeihin on tullu keskityttyä tosi paljon, ne on kuitenkin tämmösessä fiiliskamassa niin ratkasevassa roolissa. Yleisen tyylitajun vois kai myös väittää kehittyneen hieman. Oikeestaan vois sanoo että on vihdoinki tajunnu tän legendaarisen jutun, että joskus vähemmän on enemmän.\nJulkaisitte vuoden 2003 päätteeksi siis debyyttinne Empty World Excursion, vieläkö olette tyytyväisiä esikoispitkäsoittoon? Onko jotain mitä ensi kerralla teette studiossa takuuvarmasti toisin?\nKalle: Itse olen ainakin tosi tyytyväinen vieläkin. Jollain tapaa kuitenkin biisit on eläneet mielessä, että suosikkibiiseiksi levyltä on nyt nousseet ihan eri kappaleet kuin esim. levyn tekovaiheessa.\nMatti: Joo, aika tyytyväinen oon minäkin. Ainahan sitä jotain pikkujuttuja löytyy, mitä vois tehdä toisin, lähinnä miksauksen ja tiettyjen saundien suhteen. Mutta ei siis mitään tollasta, mitä pitäis ens kerralla tehdä täysin toisin.\nMikä on tärkein edistysaskel jonka debyytti toi tullessaan?\nMatti: Jaa, paha sanoo, vähä ehkä nimeä, ja jalkaa oven väliin jossain. Toi mein rumpali luulee tosin, että mm. näkyvyyttä, urheiluautoja, naisia, ilmasta viinaa ja huumetta on tullu, mut en mä vaan oo semmosia nähny hirveesti. Ja se itekin näyttäs olevan lähinnä sama työtön ja rahaton pummi kun aina ennenkin. Toinen levy vois tuoda muassaan semmosen edistysaskeleen, että pääsis eroon tuosta Mikkelin kirouksesta. Täälä kun tuntuu kaikille bändeille käyvän debyyttilevyn jälkeen niin, että hajoovat tai muuten vaan menee asiat päin mäkeä. Onneks meistä on vaan puolet oikeestaan Mikkelistä, että toivoa on.\nMuistan lukeneeni jostain haastattelusta ettette juurikaan välitä 'gootti' -sanan liittämisestä musiikkiinne. Kuinka siis kuvailisitte musiikkianne jolle kulle joka ei ole aiemmin kuullut teistä mitään?\nKalle: Joo, ei tuo gootti-sana ShamRainin musiikin yhteydessä oikein innosta itseä. Ollaan yritetty tuputtaa termiä ’melancholic rock’ kuvauksena meidän musiikista. Sellaista eteeristä ja melankolista matskuahan se on. Suhteellisen paljon mahtavan kuulosia syntikoita, jotka tuo sellaista tiettyä ilmavuutta ja leijuvaa tunnetta musaan. Ensiluokkaista murjotusmusiikkia, kuten eräässä arviossa sanottiin.\nShamRainin soundi on hyvin omaleimainen ja ainakin omasta mielestäni paikoin melko eteerinenkin. Kuinka soundi on kehittynyt nykyiseen muotoonsa ja mihin suuntaan haluaisitte sinä tulevaisuudessa kehittää?\nMatti: Kai se on ihan sattumalta moiseksi kehittyny, kaikkien vaikutteiden ja omien päänsisäisten liikkeiden summa. Semmosta 'Cure kohtaa Angelo Badalamentin' meininkiä, johon on lisätty omat aivottomat ideat mukaan. Eteerisyys oli tosiaan se ihan alkuperäinen idea koko orkesterin takana, mutta on sinne vähä rokkiakin sekaan päätynyt kait. Tietosesti en haluais kyllä kehittää musiikkia mihinkään suuntaan, antaa sen ennemmin näyttää itse tietä. Semmonen laskelmointi sun muu on kuitenki aika syvältä. Janne tosin haluais tehdä musaa joka sopis Avaraan Luontoon, ja semmosta onki luvassa heti seuraavalla julkasulla. Sen verran on laskelmoitu.\nDebyyttilevyllä saatiin kuulla ns. perinteisten bändisoittimien lisäksi myös jonkin verran akustisia soittimia, kuten huilua ja selloa. Mistä idea moiseen?\nKalle: Ainakin sellon osalta idea tuli ihan vaan siitä, että oli mahdollisuus käyttää oikeaa selloa sen sijaan, että se olisi nauhoitettu syntikalla. Tosin nykyään on niin kehittyneitä nuo synasounditkin, ettei niistä kaikista edes erota onko oikeita vai ei. Ja tuohan tuollaiset soittimet sellaisen kivan lisän musiikkiin. Jotenkin tulee moniulotteisemmaksi musiikki niiden myötä.\nMatti: Joo aiemmin on tullu käytettyä joissain synaosissa sello-saundia, mutta nyt siis näin. Huilujutut taas juontaa juurensa ehkä johonkin Sigur Rósin Agaetis Byrjun - levyn diggailuun. Siinä on sen verta hienoja juttuja, että teki mieli saada samantyyppistä meininkiä edes hieman meidänkin levylle. No se sitten meinas jäädä lopulta yhteen syna/sample - huiluosioon, kunnes laulaja Tauriainen keksi että sen serkku, Poke Poralahan soittaa huilua, ja hyvin vieläpä. Ja sit eikun kyseinen herra studioon luikauttamaan kolmeen biisiin täysin improvisoidut osiot. Pitää toivoa että saadaan se seuraavallekin levylle mukaan, sen verta tyytyväinen oon noihin osioihin.\nVokalistinne Mika Tauriainen vaikuttaa myös Entwine yhtyeessä, joka julkaisi juuri uuden levyn. Tämä vaikuttanee myös jonkin verran ShamRainin lähitulevaisuuteen?\nMatti: No hyvin vähän se vaikuttaa ainakin tällä hetkellä, kun me ei olla toistaseks vielä keikkailtukaan. Väännetään täällä demoja ja uusia biisejä Mikkelissä, ja kun biisit alkaa olla lauluja vaille valmiina, ja aikataulut antaa myöten, Tauriainen heilahtaa paikalle tekemään omat osuutensa. Ei tässä mitään kummempia järjestelyitä oo tarvittu.\nKuinka ShamRainin kappaleet normaalisti syntyvät? Onko prosessi aina samanlainen?\nKalle: Omat biisini syntyvät siten, että kehittelen biisipohjaa ja runkoa kotona. Jossain vaiheessa nauhoittelen niitä sitten tietokoneelle ja hahmottelen hieman melodioita ja mietin sovituksia vielä. Jotkut biisit saattavat muhia pitkän aikaa ja ne kehittyvät pikkuhiljaa kerroksittain. Eli vähitellen keksii lisää melodioita tai rakennetta biisiin.\nMatti: Suht samanlailla mullakin, ensin päässä syntyy joku melodia, sitten syna, kitara tai basso kouraan, ja idea talteen kotistudiossa. Joskus se voi olla vaikka joku rytmikin vaan tai humina. Sitten kun on kunnolla aikaa ja inspiraatiota, niin yrittää jatkaa niistä valmiin demobiisin konerummuilla sun muuta. Siinä välissä voi aina mennä parikin vuotta helposti. Joskus syntyy tosin nopeemminkin, mutta yleensä vasta kun oon ite aika tyytyväinen runkoon yms. esittelen sen muille, jotka sitten lisää siihen omat juttunsa, jos lisää.\nKalle: Vielä lisään tähän, että tollaset huminat kyllä inspiroi mua aika paljon. Joku vois nauhottaa mulle joskus vaikka tunnin pelkkää huminaa cd:lle, ehkä taustalla joku pieni synamelodia, niin voisin luukutella sitä sitten joka ilta kotona kuulokkeilla tyytyväisenä. Ehkä Matti joskus venyy sen verran, että tekee mulle humina cd:n taustalla häilyvillä melodioilla varustettuna.\nOlette takuulla kuullut tämänkin kysymyksen jo useasti aikaisemmin, mutta en voinut vastustaa kiusausta kysyä, että mitä nimi ShamRain varsinaisesti ottaen tarkoittaa?\nMatti: Joo, se tarkottaa vaan sitä että me ollaan niin äärimmäisen synkkiä poikia, etenkin Tauriainen, että vaellellaan tommosessa sateessa niinku aina. Vaikkei sataskaan. Ja vaikkei oltaskaan.\nEtte ole vielä käsittääkseni juurikaan keikkailleet. Onko ShamRainilta odotettavissa live-esiintymisiä tulevana kesänä, kenties jopa joillain festareilla?\nMatti: Ei oo nyt ihan just luvassa keikkoja, ainakaan kesällä. Kyllä sitä ois tulevaisuudessa kuitenkin tarkotus muutamat keikat heittää. Tosin tää on vähä tällästä musaa, mikä nyt ei ihan joka kekkereihin kyllä sovi.\nKalle: Ehkä ne ”rekanlava keikat” ainaskin voi jättää väliin. Juu, ei tällasella musiikilla kannata lähteä säätämään ihan minne tahansa. Pitäis olla sellanen synkkä paikka missä homman saa toimimaan hyvin.\nOnko uusia kappaleita jo kenties kasassa? Tulevaisuuden julkaisuja?\nKalle: Uusia kappaleita on kasassa varmaankin noin kymmenkunta, ehkä hieman ylikin. Tosin ne kaipaa vielä tosissaan säätöä ja höystöä eli mistään täysin valmiista kappaleista voi tuskin puhua tässä vaiheessa.\nMatti: Joo, muutama lähes valmis biisi on jo seuraavalle levylle, ja ideoita & aiheita varmaan parinkin levyn verran. Tässä välissä me kuitenkin julkastaan ainakin semmonen 7” EP, ja Cure – Tribuutilla ollaan mukana. Ne biisit äänitettiin tuossa talvella, samoin This Empty Flow – coveri, jonka käyttötarkotus ei oo tosin vielä ihan selvillä itellekään.\nMissä toivoisit ShamRainin olevan viiden vuoden kuluttua?\nMatti: No ei tommosia jaksa miettiä liikaa. Liekö tuota on itekään elossa enää sillon. Jos nyt vielä pari levyä kerkeis kuitenkin vääntämään, ja vaikka Puolan kiertueen tehtyä, ni se ois ihan hyvä se. Kuhan itellä on hauskaa, ei tässä mahotonta menestystä ja mammonaa yritetä haalia, eikä se varmaan oo tällasella hiippailumusalla mahdollistakaan.\nMissä et missään nimessä toivoisi ShamRainin olevan viiden vuoden kuluttua?\nKalle: No ei ainakaan millään tanssilava kiertueella Suomen suvessa. Eikä yhden huippusuosion saavuttaneen levyn tehneenä, ison marketin alekorissa. Mielummin pysyttelee pienemmissä piireissä kuin, jäädä yhden ”hittilevyn” tehneeksi orkesteriksi. Nykyäänhän suurin osa noista listoilla olevista bändeistä ja artisteista tuntuis olevan sellasia pelkkiä tähdenlentoja. Niillä on vaan tarkoituksena tehdä sellasta matskua, jolla saadaan myytyä mahdollisimman paljon levyjä ja tienataan mahdollisimman paljon rahaa.\nJa lopuksi sana on vapaa, eli onko jotain jota haluaisitte vielä tuoda esille?\nKalle: Käykääpä ihmiset tsekkailemassa kotisivut osoitteessa www.shamrain.net ja kirjailkaa vaikka jotain jännää vieraskirjaan. Kannattaa tsekkailla uutiset tulevien julkaisujen ym. varalta. Niin ja uusia paitojakin on tulossa kait kesän myötä.\nMika Roth kuvat ShamRain\nHaastattelut: ShamRain - melankolisia maisemia sielukkaalla otteella\nAjankohtaista: ShamRain uusien tuulien ja haasteiden äärellä\nEmpty World Excursion\nDeeper Into The Night (ep)


Agriculture road, jossa on nopeusrajoituksena 90km/h yksityisautoilijoille. Reitillä on kaksi kaistaa kumpaankin suuntaan. Tämä reitti on päätie, joten ruuhkat ovat mahdollisia.\nDesert road, jossa nopeusrajoitus yksityisautoilijoille on 100km/h ja sillä on kolme kaistaa molempiin suuntiin. Nimensä mukaisesti reitti kulkee aavikon läpi ja sillä on vähemmän autoilijoita ja on täten nopeampi. Reitiltä löytyy kahviloita muutaman kilometrin välein.\nAbu Mena — Unescon maailman perintökohde. 45km kaupungista lounaaseen. Muinainen kristittyjen pyhä kaupunki, jossa on kirkkojen, basilikojen ja muiden rakennusten raunioita.\nMarina — Korkealuokkainen rantakohde noin 100km Alexandriasta.\nNoudettu kohteesta https://wikitravel.org/wiki/fi/index.php?title=Aleksandria&oldid=22123\nSivua on viimeksi muutettu 18. maaliskuuta 2010 kello 13.52.


Woden - Tyler Off White nahkasneaker – ZIO\nTYLER OFF WHITE NAHKASNEAKER\nTYLER OFF WHITE NAHKASNEAKER - 36 / WHITE is backordered and will ship as soon as it is back in stock.\nWondersin modernin sporttinen laventelinsävyinen platform sneaker raikastaa asua kuin asua. Tämä laadukkaasta nahasta valmistettu nauhallinen kenkä saa hauskan säväyksen rei’itetystä pintakuvioinnista ja vetoketjuyksityiskohdasta. Kengän kantaa koristaa kankainen vetolenkki. Wondersin tavaramerkiksi muodostunut pehmeä irrotettava MemoryGel-pohjallinen tekee kengästä mukavan pehmeän. Pohjan muotoilussa on käytetty WondersFly™-teknologiaa, joka tekee kengästä kevyen ja takaa käyttömukavuuden.


Pakkosteriloinnista kirjoittanut Olli Sademies uhkaa perussuomalaisia poliisitutkinnalla | Perussuomalaiset | HS\nPäivitetty: 30.11.2015 15:51\nPerussuomalaisista syyskuussa erotettu Olli Sademies uhkaa puoluetta poliisitutkinnalla. HS kertoi perjantaina, että Sademies erotettiin puolueesta syyskuussa. ”Erottamisen taustalla ovat Sademiehen sosiaalisessa mediassa pitkään jatkuneet kohukirjoitukset, joiden sävyä tai tyyliä Sademies ei PS:n puolueen tai piirin johdon useista kehotuksista huolimatta suostunut muuttamaan”, kirjoitettiin perussuomalaisten aiheesta perjantaina lähettämässä tiedotteessa.\nTiedotteen lisätietojen antajiksi oli merkitty puoluesihteeri Riikka Slunga-Poutsalo sekä perussuomalaisten Helsingin piirin puheenjohtaja Nuutti Hyttinen.Nyt Sademies syyttää puoluetta kunnianloukkauksesta. Hän perustelee syytettään sanomalla, ettei ole saanut puolueelta yhtään kehotusta muuttaa kirjoitustensa tyyliä.”Politiikka on likasta peliä, mutta ei se ihan näin likaista saisi olla”, Sademies sanoo HS:lle.”En ole vielä jättänyt asiasta tutkintapyyntöä, mutta jätän sen sadan prosentin varmuudella.” Jupakka sai alkunsa toukokuussa, kun Sademies ehdotti Facebookissa Afrikasta tulevien pakolaisten pakkosterilisaatiota. Kirjoitus herätti laajaa huomiota.Syyskuussa perussuomalaiset lähetti Sademiehelle kirjeen, jossa se pyysi selvitystä Sademiehen kirjoituksista. Kirje oli laitettu postiin 2. syyskuuta. Kirjeessä todettiin, että Sademiehen pitää vastata 17. syyskuuta mennessä. Sademies vietti syyskuun alun mökillään, joten hän huomasi kirjeen vasta 17. syyskuuta.Perussuomalaisten puoluehallitus erotti hänet puolueesta 18. syyskuuta. Sademies sai tästä tiedon sanojensa mukaan lokakuun alussa. Sademiehen mielestä erottamisen perusteet olivat huonot.\n”Puolueesta erottamiseen vaaditaan erittäin painavia syitä. Erittäin painava syy ei ole se, että joku närkästyy jostain kirjoituksesta.” Eikö tuo syyskuun alussa lähetetty kirje ollut mielestäsi kehotus muuttaa kirjoitustyyliä?”Syyskuussa saamani kirje ei mielestäni ollut kehotus muuttaa kirjoitustyyliä. Siinä vaadittiin hyvin epämääräisesti selvitystä kirjoituksiini. Mihin, sitä ei yksilöity”, Sademies sanoo. ”On aika vaikeaa vastata, jos vaikka HS:n päätoimittajalta kysytään selvitystä lehdessä olleisiin joitain ihmisiä närkästyttäneisiin artikkeleihin niitä tarkemmin yksilöimättä.”Seisotko yhä aiempien kirjoitustesi takana eli ajatteletko, että Afrikasta tulevat pakolaiset pitäisi steriloida?”Se oli keskustelunavaus. Ei ole mitään järkeä, että he tuovat oman lisääntymisvimmansa länsimaihin. Ei meidän sosiaaliturva kestä tällaista lisääntymistä”, Sademies vastaa.Eikö sinua pelota poliitikkona, että tällaiset kirjoitukset saattavat johtaa esimerkiksi väkivaltaisiin tekoihin?”Ei, politiikassa mukana olevien tehtävänä on avata keskustelua.” Uskotko, että tutkintapyyntösi johtaa mihinkään?”Se johtaa ainakin asian tutkintaan.” Aiheet\nPerussuomalaisista syyskuussa erotettu Olli Sademies uhkaa puoluetta poliisitutkinnalla. HS kertoi perjantaina, että Sademies erotettiin puolueesta syyskuussa. ”Erottamisen taustalla ovat Sademiehen sosiaalisessa mediassa pitkään jatkuneet kohukirjoitukset, joiden sävyä tai tyyliä Sademies ei PS:n puolueen tai piirin johdon useista kehotuksista huolimatta suostunut muuttamaan”, kirjoitettiin perussuomalaisten aiheesta perjantaina lähettämässä tiedotteessa.Tiedotteen lisätietojen antajiksi oli merkitty puoluesihteeri Riikka Slunga-Poutsalo sekä perussuomalaisten Helsingin piirin puheenjohtaja Nuutti Hyttinen.Nyt Sademies syyttää puoluetta kunnianloukkauksesta. Hän perustelee syytettään sanomalla, ettei ole saanut puolueelta yhtään kehotusta muuttaa kirjoitustensa tyyliä.”Politiikka on likasta peliä, mutta ei se ihan näin likaista saisi olla”, Sademies sanoo HS:lle.”En ole vielä jättänyt asiasta tutkintapyyntöä, mutta jätän sen sadan prosentin varmuudella.” Jupakka sai alkunsa toukokuussa, kun Sademies ehdotti Facebookissa Afrikasta tulevien pakolaisten pakkosterilisaatiota. Kirjoitus herätti laajaa huomiota.Syyskuussa perussuomalaiset lähetti Sademiehelle kirjeen, jossa se pyysi selvitystä Sademiehen kirjoituksista. Kirje oli laitettu postiin 2. syyskuuta. Kirjeessä todettiin, että Sademiehen pitää vastata 17. syyskuuta mennessä. Sademies vietti syyskuun alun mökillään, joten hän huomasi kirjeen vasta 17. syyskuuta.Perussuomalaisten puoluehallitus erotti hänet puolueesta 18. syyskuuta. Sademies sai tästä tiedon sanojensa mukaan lokakuun alussa. Sademiehen mielestä erottamisen perusteet olivat huonot.”Puolueesta erottamiseen vaaditaan erittäin painavia syitä. Erittäin painava syy ei ole se, että joku närkästyy jostain kirjoituksesta.” Eikö tuo syyskuun alussa lähetetty kirje ollut mielestäsi kehotus muuttaa kirjoitustyyliä?”Syyskuussa saamani kirje ei mielestäni ollut kehotus muuttaa kirjoitustyyliä. Siinä vaadittiin hyvin epämääräisesti selvitystä kirjoituksiini. Mihin, sitä ei yksilöity”, Sademies sanoo. ”On aika vaikeaa vastata, jos vaikka HS:n päätoimittajalta kysytään selvitystä lehdessä olleisiin joitain ihmisiä närkästyttäneisiin artikkeleihin niitä tarkemmin yksilöimättä.”Seisotko yhä aiempien kirjoitustesi takana eli ajatteletko, että Afrikasta tulevat pakolaiset pitäisi steriloida?”Se oli keskustelunavaus. Ei ole mitään järkeä, että he tuovat oman lisääntymisvimmansa länsimaihin. Ei meidän sosiaaliturva kestä tällaista lisääntymistä”, Sademies vastaa.Eikö sinua pelota poliitikkona, että tällaiset kirjoitukset saattavat johtaa esimerkiksi väkivaltaisiin tekoihin?”Ei, politiikassa mukana olevien tehtävänä on avata keskustelua.” Uskotko, että tutkintapyyntösi johtaa mihinkään?”Se johtaa ainakin asian tutkintaan.” Haluatko lukea koko artikkelin? Hanki rajaton lukuoikeus:


Lokasuojat - Paja - Yksivaihde.net\nmarkkuj (markkuj) December 27, 2020, 10:09am #1\nMitkä on kevyimmät lokasuojat alle 30 mm leveitten 700c renkaitten kanssa? Ja mistä sellaset sais noudettua stadista? Pitää miettiä lokasuojasetti kuntoon jo nyt kun sitä ei vielä kaipaa.\nmijumi (mijumi) December 27, 2020, 10:09am #2\nSKS Raceblade on aika hyvä valinta. Okalla taitaa ainakin olla tai sitten Bikeplanetista.\nmarkkuj (markkuj) December 27, 2020, 10:09am #3\nMietin Kumiluodissa ääneen mahdollisuutta hankkia jotain erikoisempiakin luxuslokareita. Ymmärtelin että jos löytyisi tarpeeksi jengiä niin vois tehdä Kumiluodin hoitelemana pienen erän tilauksen vaikka puisisista lokareista.\nKiinnostaisko jotain Sykesit, Fastboyt tai vastaavat? Hintaa tulis varmaan halvasta dollarista huolimatta paljon (Sykseit varmaan 150 eur/pari ja Fastboyt vähän halvemmat kai) mutta tuotekin on aika spessu. Jos fillarissa ei ole lokarikiinnike-eyeletejä niin Sykesiltä irtoaa PUISET kiinnittimet 25 dollarin lisähinnalla.\nMulla sopis yhteen fillariin tollaset mutta hinnat on kyllä KOVIA ilman yhteistilausta ja jotain valmistajan antamaan Suomi-Finland-Kimppa-Alennusta…\nununu (klikkaa mustaa palloa jos uskallat ⚫) December 27, 2020, 10:09am #4\nvittu mikä paradoksituote\najaako joku joka maksaa lokareista 150e paskakeleissä? tai ylipäätään?\nainiin. sks bluemels 25e olkaa hyvät.\nrandomm (randomm) December 27, 2020, 10:09am #5\nKäytännön arvo noilla puisilla lokareilla lienee Suomen keleissä nolla - kastuu, jäätyy, halkeaa, kastuu, jäätyy, halkeaa, pimpelipom. Mielenkiintoinen konsepti silti, pani miettimään kusilaidusta vastaavan laminoimista.\nkonkeli (konkeli) December 27, 2020, 10:09am #6\nTäyspitkät, hiilikuitua. Custom. Hipo.\nmarkkuj (markkuj) December 27, 2020, 10:09am #7\nYritän muuten etsiä Suomesta osaavan tekijän tollasille puisille!\nSiltä pohjalta mitä oon Puuterikukan lumilautoja ja lonkkauskeittejä tekevän Samun kanssa vastaavista asioista jutellut niin en usko että puu ominaisuuksiltaan mitenkään olisi pakkaseen ja kosteuteen sopimaton. Täyspuisilla surffilaudoillakin surffataan maailmalla kaikkia kelejä ihan pakkaskelejä myöden. Kyse lienee vaan siitä miten sen puun käsittelee, laminoi ja lakkaa.\ntnts (tnts) December 27, 2020, 10:09am #8\nTäksi “talveksi” voisi kyllä ihan laittaa täyspitkät ja toimivat loksut. Edellinen 6kk syksy meni edessä sillä Biltsun markan “pikakiinnitteisellä” ja takana satulaputkeen kiinnitettävällä perus-Zefalilla, mutta takarengas heitti ikävästi lokaa takakautta säärille, joten lahkeet oli usein varsin märät ja kuraiset, vaikkei paskaa satanutkaan.\nSmurf (smurf) December 27, 2020, 10:09am #9\ntäh? ajattekste talvellakin?\njarkko (jarkko) December 27, 2020, 10:09am #10\nTalvella on hyvä ajaa, kun kevyenliikenteenväylillä on vähemmän väisteltävää.\nMä ajattelin hankkia täksi talveksi jotkut täyspitkät lokarit, jos vaikka saisi voimansiirron pysymään puhtaampana kuin Racebladeilla.\nboren (boren) December 27, 2020, 10:09am #11\nnii lyhyt kesä että pakkohan se on\nSnuups (snuups) December 27, 2020, 10:16am #12\nOnko noista Bilteman pikakiinnityksellä olevista lokasuojista mihinkään? http://www.biltema.fi/osteri/osteri.cgi?sivu=skriptisivut/index_kauppa.htm&linkki=27671.htm&tuote=27671\nkyttyra (kyttyra) December 27, 2020, 10:16am #13\nNe "pika"kiinnitykset on aika kehnot, ja rumat sitäpaitsi, mutta muuten hinta-laatusuhde on ok.\nrandomm (randomm) December 27, 2020, 10:16am #14\nKannattaa laittaa (jos saa kiinni) ne bilsun täyspitkät, halvat, hyvät mutta rumat.\nmatu187 (matu187) December 27, 2020, 10:16am #15\nMä oon ollu todella tyytyväinen biltsun pikakiinnityslokareihin. Vaikka kanttarilta alastullessa ne saattaa vähän kolista ja ei ehkä näytä NIIN siistiltä niin ajaa asiansa varsin asiallisesti. Lisäks diggaan tosta ulkonäöstä kun on normaalia lyhkäsemmät lokarit. Vaikka noi nyt onki noin lyhkäset niin ei ne lokaa oo kledjujen päällee heittäny (tai jos on niin todella vähän).\nSaa 2,50e hintaan ettiä parempia!\nrandomm (randomm) December 27, 2020, 10:16am #16\nmatu187 - 19:43, 26.1.2009 » Mä oon ollu todella tyytyväinen biltsun pikakiinnityslokareihin.\nMäkin ajelin pitkään pikakiinnikelokareilla ja mullakin ne toimi pirun hyvin kunhan ei tarvinnut ajaa kovin pitkiä matkoja kaatosateessa. Nykyisellä noin tunnin työmatkalla alkoi syksyllä **tuttamaan kun lyhyehköstä takakaaren etupäästä alkoi valua norona vettä snadissa sivutuulessa toisen kengän kantapäästä sisään joka kammen kierroksella. Ratkaisin ongelman niillä bilsun pitkillä. Vaikka niistä kovasti negatiivistakin on kirjoitettu niin toistaiseksi ne on skulanneet minusta oikein hyvin, ja ei niidenkään hinta päätä huimaa.\naskopee (askopee) December 27, 2020, 10:16am #17\nBilteman pikakiinnityslokarit ei kyllä pelannu sitten yhtään yhteen meikän pyörän kaa. Tolkuttoman pitkän säätämisen jälkeen kävin heittään lyhyen lenkin, jonka aikana kerkesin toteaan jopa ilman loksuja ajon paremmaksi vaihtoehdoksi. Lunta pöllys eturenkaasta edelleen, mutta korkeemmalle ku aikasemmin, eli ei järin mukavaa polville. Lokarit lähti sentään nopeesti irti, oikein muuta kiitettävää en sitten löydäkkään.\nJos joku Tampereella haluaa koittaa onneensa noitten kaa, niin tosta saa.\ncigant (cigant) December 27, 2020, 11:20am #18\nNoi Bilteman pikalokasuojat 26* renkaille tarkotettu? http://www.biltema.fi/osteri/osteri.cgi?sivu=skriptisivut/index_kauppa.htm&linkki=27671.htm&tuote=27671 Onkohan joskus ollu 28*:lle tietääkö kukaan\nAskopee:Vois kiinnostaa jos noi on 28^ renkaille.\nOnko kukaan testannu saako ylläolevat loksut menemään 28* renkaan kanssa?\nGrim (grim) December 27, 2020, 11:21am #19\nItse kyselin joku aika sitten samaa. Menevät kyllä, mutta ovat ilmeisesti aika paskat, jos tärinää tulee vähänkin enemmän. Itse päädyin lopulta kokopitkiin.\ncigant (cigant) December 27, 2020, 11:21am #20\nBiltemassa ei ole noita pikakiinnitteisiä enää valikoimissa.Pientä kikkailua vaatii että ne saa pysymään paikoillaan,Hintaansa nähden 2,50 e asialliset.


Geuther oven- ja portaikon suojukset 63 - 103,5 cm valkoiset | pinkorblue.fi\nGeuther oven- ja portaikon suojukset 63 - 103,5 cm valkoiset\nHelppokäyttöisyys ja suuri käytävä, ilman rajoittavia sivupaneeleita, ovat ominaisia ??tälle puiselle ovelle ja portaikkoille. Joustavan säätöalueen ansiosta suojaritilää voidaan käyttää aukkoissa, joiden koko on 63 cm - 103,5 cm. Ritilä voidaan helposti poistaa tarvittaessa, jopa lyhyeksi ajaksi, ja se voidaan avata molempiin suuntiin. Esteettömän kulun takia malli soveltuu erinomaisesti myös yläportaiden portaisiin, koska kompastukseen ei ole vaaraa. Ritilä on kiinnitetty seinään maksimaalisen vakauden saavuttamiseksi.\n0–24 kuukauden ikäisille vauvoille\nAvattava kahdeksi ajo-ohjeet\nErittäin leveä käytävä (helppo poistaa, jos sitä ei tarvita)\nSuurin käytävän leveys\nyksi- käsin avaaminen\nEi laukaisuvaaraa turvallisuuden lisäämiseksi\nSeinäasennus lisää turvallisuutta\nHelppo ja erittäin nopea asennus alle 2 minuutissa\nKäyttö ovissa, portaiden ylä- ja alapuolella\nTestattu standardin EN 1930: 2011 mukaan\nsäätöalue: 63 - 103,5 cm\nMuutosehdotus tuotteeseen A282464


Neste - Aina tukena matkallasi – K-Ruoka\nAina tukena matkallasi.\nNeste on ykkösvalinta tien päällä viihtyvälle erityisesti Suomen kattavimman asemaverkostonsa ansiosta. Nesteen verkosto koostuu liikenne-, automaatti-, express- sekä raskaan kaluston D- ja Truck -asemista. Liikenneasemia ovat Neste-liikenneasemat sekä Neste K -asemat.\nLiikenneasemilla palvelusta vastaavat paikalliset, kokeneet Nesteen kauppiaat. Kaiken kaikkiaan Suomessa on Neste-asemia 483 kappaletta sekä 312 raskaankaluston Neste D ja Truck -asemaa.\nLisäksi usealla asemalla voit kätevästi maksaa tankkauksen mobiilisti Nesteen mobiilisovelluksen avulla. Neste-äppi kokoaa yhteen mobiilitankkauksen lisäksi asemien edut, voiteluainesuositukset sekä asemahaun, jonka avulla löydät sinua lähimmän aseman vaivatta. Sovellus on maksuton ja saat sen ladattua puhelimesi sovelluskaupasta.\nHuippuosaamista kaikille teille\nNeste tuo suomalaisille teille kotimaista huippuosaamista. Nesteen polttonesteet kehitetään ja jalostetaan Porvoon ja Naantalin jalostamoilla ja kaikki tuotteemme ovat suunniteltu vastaamaan maamme vaativia olosuhteita. Kun valitset autoosi Nesteen polttonesteet, voiteluaineet sekä autokemikaalit, valitset tinkimätöntä laatua. Samalla tuet suomalaista työtä ja tuotekehitystä.\nNeste panostaakin voimakkaasti tutkimukseen ja uusien tuotteiden kehittämiseen - siksi Neste on kasvanut johtavaksi toimijaksi sekä paikallisesti että maailmanlaajuisesti. Vuonna 2018 olemmekin uudistaneet sekä voiteluainepakkauksemme sujuvamman ostoprosessin varmistamiseksi että Futura™ bensiinit tehokkaamman energiankulutuksen mahdollistamiseksi myös autoilussa. Uusiutuvan dieselin valmistajana ja kehittäjänä Neste on maailman suurin. Neste on tuonut Suomen markkinoille 100 % jätteistä ja tähteistä valmistetun Neste MY™ uusiutuvan dieselin. Neste MYn avulla vähentää polttoaineen elinkaaren aikana syntyviä kasvihuonepäästöjä noin 90-prosenttisesti ja näin pienentää autoilun hiilijalanjälkeä jokaisella kilometrillä.\nNeste – Ainoa suunta on eteenpäin


Samuli Edelmannin esikoistytär Venla täytti 19 vuotta.\nSamuli Edelmannin vastikään 19 vuotta täyttänyt esikoistytär Venla Edelmann luo uraa mallina. Venla on perinyt isältään myös laulun lahjan.\n18.2.2019 Teksti: Katri Koskinen Kuvat: Kari Hautala\nNäyttelijä-laulaja Samuli Edelmannin, 50, esikoistytär Venla Edelmann täytti juuri 19 vuotta. Ylpeä isä julkaisi omalla virallisella Instagram-tilillään nostalgisen kuvan, jossa hän on esikoistyttärensä kanssa vuosia takaperin.\n”Voi miten aika juokseekaan”, Samuli kirjoitti kuvan yhteyteen kolmen sydämen kera.\nOnnea rakas Venla tyttäreni, tänään 19v. Voi miten aika juokseekaan. ❤❤❤\nHenkilön Samuli Edelmann (@samuliedelmann_official) jakama julkaisu Helmi 17, 2019 kello 5.15 PST\nMyös Venlan äiti Laura Tuomarila kirjoitti Instagramissa kauniin onnitteluviestin tyttärelleen:\nTärkeintä ei ole\nelämässäsi on päiviä…\nOnnea rakas lapseni ❤\nVenla Edelmann luo uraa mallina – laulaa, kuten isänsäkin\nSamuli Edelmannin 175 senttimetriä pitkä Venla-tytär työskentelee paraikaa mallina. Hän on Models M:n ja ONNI Agencyn listoilla.\nIlta-Sanomien mukaan Venla on tehnyt mallintöitä 13-vuotiaasta asti: vaaleat hiukset ja jäänsiniset silmät ovatkin varmasti omiaan maailmanvalloituksessa. Venlan oma Instagram-tili on pullollaan toinen toistaan upeampia mallikuvia.\nDreaming about the doughnuts I could eat after the shoot 🍩 creds to @jadedcoffee 🌟\nHenkilön Venla Edelmann (@venla_edelmann) jakama julkaisu Helmi 7, 2019 kello 12.46 PST\nShot by @andrew.mercieca W/ @jadedcoffee\nHenkilön Venla Edelmann (@venla_edelmann) jakama julkaisu Helmi 1, 2019 kello 3.38 PST\nShot by @matthewbspiteri Hair @zammitneville Makeup @lyannesawyer Styling @models_m\nHenkilön Venla Edelmann (@venla_edelmann) jakama julkaisu Tammi 26, 2019 kello 9.51 PST\nShot by @matthewbspiteri Hair @zammitneville MUA @lyannesawyer @models_m\nHenkilön Venla Edelmann (@venla_edelmann) jakama julkaisu Heinä 29, 2018 kello 8.27 PDT\nMallintöiden ohella Venla myös laulaa – hän on harrastanut sekä musiikkia että näyttelemistä koko ikänsä. Esimerkiksi Iltalehti uutisoi viime vuonna, kuinka Venla nousi isänsä kanssa lavalle laulamaan Iskelmä-gaalassa. Sitä edellisenä vuonna isä-tytär-kombo nähtiin puolestaan Red Carpet Film Festival -lavalla.\n@redcarpetfilmfestival photo by @heikkilaphotography\nHenkilön Venla Edelmann (@venla_edelmann) jakama julkaisu Syys 17, 2018 kello 3.13 PDT\nSamulilla on kaksi lasta entisestä liitostaan Laura Tuomarilan kanssa: vuonna 2000 syntynyt Venla sekä vuonna 2005 syntynyt poika Ilmari. Perhe asui Maltalla lähes kymmenen vuotta vuosina 2006–2015.\nSamuli Edelmann: ”Olen onnellinen, että voin kuoleman jälkeenkin kokea isän läsnäolon”\nAdal / 20.2.2019 klo 15:08\nOnnea 19-vuotiaalle! Mukava kuulla että Venla saanut jalkansa mallitalojen oven väliin. Siitä se mallin ura urkenee.. kun tytössä näyttäisi olevan mahdollisuuksia. . Monipuolisuus on valttia.\n💩 / 18.2.2019 klo 15:37\nNyt on pakko sanoa että Samuli on heistä kauniimpi😋


SAK: Yhteiskuntasopimus kaatui EK:n vetäytymiseen – EK kiistää - MTVuutiset.fi\nSAK: Yhteiskuntasopimus kaatui EK:n vetäytymiseen – EK kiistää\nSAK:n Lauri Lyly, STTK:n Antti Palola, Akavan Sture Fjäder. Lehtikuva\nJulkaistu 02.12.2015 10:42\nSAK:n mukaan yhteiskuntasopimusneuvottelut kaatuivat ennen kaikkea EK:n vetäytymiseen työmarkkinaneuvotteluista. SAK kertoo kannastaan tiedotteessa.\nNämä muutokset hallitus aikoo tehdä yhteiskuntasopimuksen kaaduttua:\n–Sairausloman ensimmäinen päivä muuttuu palkattomaksi. Päiviltä 2-9 maksetaan 80 prosenttia palkasta.\n– Vuosilomaa lyhennetään julkisella sektorilla sekä niillä yksityisillä aloilla, joilla vuosilomaa on yli kuusi viikkoa vuodessa. Lomarahoja leikataan 30 prosenttia. Loppiainen ja helatorstai muutetaan palkattomiksi vapaapäiviksi vuosityöaikaa lyhentämättä.\n– Työnantajan on järjestettävä irtisanotuille työllistymistä edistävää koulutusta.\n– Hallitus aikoo myös muun muassa alentaa yksityisen työnantajan sosiaaliturvamaksua 1,72 prosenttiyksikköä.\n– Hallituksen työelämäpaketti on parhaillaan lausuntokierroksella. Paketti tulisi käytännössä voimaan vuoden 2017 alusta.\n– Paketti rajoittaa kolmeksi vuodeksi mahdollisuutta sopia työehtosopimuksissa toisin. Järjestöt ovat myös tulkinneet muutoksia hengeltään pysyviksi.\n–Syyskuun lopussa hallitus kertoi, ettei se pienennä sunnuntai- ja ylityökorvauksia, kuten aluksi oli tarkoitus.\n– Työnantajilla ei ollut alun perinkään halua sopia Suomen taloutta ja työllisyyttä parantavasta työmarkkinaratkaisusta. Sen sijaan EK myötäili neuvottelujen ajan passiivisesti maan hallituksen linjauksia, SAK:n puheenjohtaja Lauri Lyly jyrähtää liiton tiedotteessa.\nMedian edessä SAK:n puheenjohtajalta Lauri Lylyltä kysyttiin, uskooko hän, että EK haluaa ennemmin hallituksen työelämäkiristykset kuin yhteiskuntasopimuksen.\n– Sitä pitää kysyä EK:lta. Tämä näyttää siltä, hän sanoi.\nEK:n toimitusjohtaja Jyri Häkämies kiisti väitteen.\n– En tuota voi ymmärtää. Olemme kaikki nämä viikot ja kuukaudet neuvotelleet vakavasti, koska hallitus tarjosi vaihtoehtoa, että neuvotellen löytäisimme tien. Me halusimme tämän ratkaisun.\nSamaa sanoi kuntatyönantajien työmarkkinajohtaja Markku Jalonen.\n– Valitettavasti tilanne on se, että kun yksi merkittävä osapuoli jäi ulkopuolelle, emme saaneet ratkaisua aikaan.\nEK: AKT kantaa vastuun\nEK:n tiedotteessa vastuu yhteiskuntasopimuksen kaatumisesta sälytettiin auto - ja kuljetusalojenliitto AKT:lle.\n– Suomalaisen yhteiskunnan vahvuus on ollut se, että olemme kyenneet sopimaan vaikeistakin asioista. Työmarkkinajärjestelmä ei tässä nyt onnistunut. Tästä epäonnistumisesta kantaa vastuun AKT, EK:n tiedotteessa kirjoitetaan.\nSTTK:n puheenjohtajan Antti Palolan mukaan STTK olisi ollut valmis jatkamaan neuvotteluja yhteiskuntasopimuksesta. Palola ennakoi, että epävarmuus työmarkkinoilla jatkuu syksyllä.\nNeuvotteluiden päättyminen merkitsee myös sitä, että hallituksen pakkolait etenevät.\n– Pakkolait merkitsevät toteutuessaan sitä, että osa palkansaajista häviää enemmän ja osa vähemmän. Häviäjiä ovat erityisesti julkisella sektorilla työskentelevät pieni- ja keskituloiset naiset. Tätä STTK:n on mahdoton hyväksyä, sillä se ei vastaa käsitystämme oikeudenmukaisuudesta ja tasapuolisuudesta, STTK:n puheenjohtaja Palola muotoili tiedotteessaan.


Live fast, die young, leave a good looking corpse: Pin-Up Finland -finaali!\nViime viikonloppuna käytiin kauan odotettu finaali Pin-Up -kisassamme! Kisa käytiin X-treme Car Show'ssa, joka on siis koko kilpailun takana. Vietimme Messukeskuksella koko viikonlopun, ja ihan vähään aikaan ei ole ollut yhtä ihanaa viikonloppua!\nPerjantaina iltapäivällä tapasimme finalistien kanssa Messukeskuksen Holiday Inn -hotellin aulassa. Hotellissayövyimme koko viikonlopun. Illan aikana kävimme läpi seuraavan päivän show'ta, sekä - niinkuin kaikki kauniit naiset - söimme Hesburgerissa. Kaiken tuon jälkeen keräännyimme yhteen huoneeseen juoruamaan tyttöjen juttuja ja kihartamaan toistemme hiuksia. Nukkumaanmeno venyi tietysti aamuyöhön.\nNeljän tunnin makoisien yöunien jälkeen nousimme reippaina aamulla ylös, ja painuimme kammattaviksi. Hommissa olivat Ala-Härmän semifinaaleista tutut kampaajat, ja he loihtivat meille mieleisemme kampaukset. Sen jälkeen ehdittiin aamupalalle, sen jälkeen oli vuorossa meikki ja pukeutumenen. Muiden muassa Pinni-lehdestä oltiin kuvaamassa meitä. Finaalimme alkoi klo 12.30.\nKuva: Adam Monaghan\nShow'hun kuului seiloreita, automekaanikkoja, lindy hopp -tanssipari... Ensin tulivat seilorit ja neljä finalistia. Heitä haastateltiin hetkisen ja lopulta he poistuivat lavalta. Sitten lavalle saapui Frankenstainin hirviö. Kun nauhalta alkoi soida Alice Cooperin Feed My Frankenstain, pärähtivät lavan takana käyntiin neljä kappaletta Harley-Davidsoneja, jotka kurvasivat lavan ediste ja toivat neljä muuta finalistia lavalle. Minä olin yksi niistä. Olen ehkä vähän pähkinöinä.\nMeitäkin haastateltiin, sitten tanssipari esitti numeronsa, ja lopulta tuomarit olivat tehneet päätöksensä.\nVoittaja oli Jenssu Suicide.\nEnsimäinen perintö Pin-Up oli Wendy D'Wille\nToinen perintö Pin-Up oli Miss Magpie\nEli minulle ei siis tullut sijoitusta, mutta sillä ei ole väliä, ja olen erittäin tyytyväinen kärkikolmikkoon!\nLoppupäivä, sekä sunnuntai istukseltiin meidän omalla ständillämme, tai kierreltiin ympäri messuja, ja annettiin ihmisten ottaa kuvia meistä autojen kanssa. Useimmat eivät uskaltaneet pyytää, mutta sitten kun kerran asettui poseeraamaan, rivissä oli kymmenen ihmistä kameran kanssa, eikä oikein tiennyt minne olisi pitänyt katsoa! Paikalla oli tietysti myös kuvaaja V8 makasiinista, ja hän otti kuvia minusta ja muista tytöistä erään auton omistajan kera, jonka autosta tehdään juttua lehteen.\nKolmanneksi tullut Miss Magpie\nDemi D'Midnight, Miss Magpie, Elisa Day ja Kitty Fearless.\nEmomme Cherrie A. Dorable ja Olivia Rouge\nKitty Fearless ja Mia A'Morte\nKirjoittanut Mortianna klo 0.29\nvalokki 8. syyskuuta 2012 klo 21.59\nIhania kuvia ja etenkin noi mustavalkoiset on tunnelmallisia ja hienoja. Ja se Harrikka...


Aurinkosähköjärjestelmään kannattaa valita varmatoiminen kaapeli, jolla on pitkä elinkaari. TECSUN-erikoiskaapelit on suunniteltu erityisesti pohjoisen vaativiin olosuhteisiin.\nAurinkosähkö kiinnostaa nykyisin niin yksityishenkilöitä kuin yrityksiäkin. Prysmian Group Finlandin myyntipäällikkö Petri Pulkin mukaan kehitystä selittää ennen kaikkea aurinkopaneelien tekninen kehittyminen.\nJärjestelmien hinnat ovat myös laskeneet huomattavasti, mikä lisää niiden kannattavuutta käyttäjille. Suurena taustavaikuttajana ja kehityksen moottorina on tietenkin myös huoli ilmastonmuutoksesta sekä pyrkimys kohti hiilivapaata energiantuotantoa.\nKestää sään kuin sään\nPrysmian Groupin TECSUN-kaapeli on suunniteltu erityisesti aurinkosähköjärjestelmiä varten. Kaapelia käytetään aurinkopaneelien liittämisessä toisiinsa sekä paneelien tuottaman tasavirran johtamisessa vaihtosuuntaajaan. Vaihtosuuntaaja muuttaa tasavirran sähköverkon vaihtovirraksi.\nKaapeli soveltuu erinomaisesti pohjoisen vaativiin olosuhteisiin. Sen vaippa on halogeenitonta kumia, joka kestää hyvin niin paahtavan auringon, sateen kuin ilman epäpuhtaudetkin. Kaapelin lämpötilankestävyys ulottuu 40 pakkasasteesta 120 lämpöasteeseen.\n- TECSUN-kaapeli on ollut käytössä jo parikymmentä vuotta ja sitä on asennettu yli miljoona kilometriä.\nKaapelia on esitelty asiakkaille myös säätestikaapin avulla. Tällä on pystytty havainnollistamaan muun muassa kaapelin UV-säteilyn, hapettumisen sekä kosteuden kestoa.\nTECSUNia ja muiden valmistajien vastaaviin käyttökohteisiin tarkoitettuja kaapeleita pidetään säätestikaapissa 15 minuutin ajan. Kaapissa yksi minuutti vastaa kaapeliin yhden vuoden aikana kohdistuvaa rasitusta.\n- Vartin kuluttua kaikki muut kaapelit ovat olleet varsin huonossa kunnossa, mutta TECSUNissa ei ole havaittu merkittäviä muutoksia, Pulkki kertoo.\nKaapelit eivät ole oikea paikka säästää\nPulkki korostaa, että aurinkosähköjärjestelmissä kannattaa panostaa laadukkaisiin kaapeleihin, joilla on pitkä elinkaari.\n- Käyttäjälle tulee kalliiksi, jos aurinkosähköjärjestelmä ei toimi vioittuneiden kaapeleiden vuoksi. Kaapelit eivät ole oikea paikka lähteä säästämään – niiden osuus investointikustannuksista on enintään viisi–kuusi prosenttia.\nNiin ulko- kuin sisäasennuksiinkin suunniteltu TECSUN soveltuu kaikkiin aurinkosähkökohteisiin. Koolla ei ole väliä, sen käyttökohteita voivat olla niin kesämökit kuin isot aurinkovoimalatkin.\n- Nykymääräysten mukaan rakennuksen kiinteissä asennuksissa on aina käytettävä CPR-vaatimukset täyttäviä kaapeleita. TECSUN on siis tältäkin osin hyvä valinta, Pulkki muistuttaa.\nTutustu TECSUN-esitteeseen tästä.


Laki. EDUSKUNNAN VASTAUS 193/2005 vp. Hallituksen esitys laiksi koe-eläintoiminnasta ja laiksi eläinsuojelulain muuttamisesta. - PDF\nDownload "Laki. EDUSKUNNAN VASTAUS 193/2005 vp. Hallituksen esitys laiksi koe-eläintoiminnasta ja laiksi eläinsuojelulain muuttamisesta."\n1 EDUSKUNNAN VASTAUS 193/2005 vp Hallituksen esitys laiksi koe-eläintoiminnasta ja laiksi eläinsuojelulain muuttamisesta Asia Hallitus on antanut eduskunnalle esityksensä laiksi koe-eläintoiminnasta ja laiksi eläinsuojelulain muuttamisesta (HE 32/2005 vp). Valiokuntakäsittely Maa- ja metsätalousvaliokunta on antanut asiasta mietinnön (MmVM 8/2005 vp). Päätös Eduskunta on hyväksynyt seuraavat lausumat: 1. Eduskunta edellyttää, että eläinkoelautakunnan työjärjestykseen sisällytetään määräykset, jotka varmistavat sen, että niin eläinkoelupahakemuksen käsittelyä valmisteltaessa kuin eläinkoelupahakemuksen varsinaisessa käsittelyssä tarkasteluun otetaan kysymys siitä, edellyttääkö hakemuksen ratkaiseminen uusia periaatteellisia linjauksia. 2. Eduskunta edellyttää, että maa- ja metsätalousvaliokunnalle toimitetaan eläinkoelautakunnan ensimmäisen toimintavuoden jälkeen selvitys, josta käy ilmi, miten eläinkoelupahakemuksia koskevat ratkaisut ovat määrällisesti jakaantuneet eläinkoelautakunnan ja sen jaostojen kesken. Eduskunta on hyväksynyt seuraavat lait: Eduskunnan päätöksen mukaisesti säädetään: Laki koe-eläintoiminnasta 1 luku Yleiset säännökset 1 Lain tarkoitus Tämän lain tarkoituksena on varmistaa, että eläimiä pidetään ja käytetään koe-eläintoiminnassa vain tarpeellisista ja tärkeistä syistä. Lisäksi lain tarkoituksena on varmistaa, että eläimiä käytetään mahdollisimman vähäinen määrä ja että eläimille koe-eläintoiminnassa aiheutetaan mahdollisimman vähän kipua, tuskaa, kärsimystä tai pysyvää haittaa. HE 32/2005 vp MmVM 8/2005 vp\n2 2 Soveltamisala Tätä lakia sovelletaan selkärankaisilla eläimillä harjoitettavaan koe-eläintoimintaan. Koeeläintoiminnalla tarkoitetaan tässä laissa eläinten pitoa eläinkokeita varten ja eläinten käyttämistä eläinkokeisiin. Sen lisäksi, mitä tässä laissa säädetään, koeeläinten pidossa, hoidossa, kohtelussa ja käsittelyssä on noudatettava, jollei kokeen hyväksyttävästä tarkoituksesta muuta johdu, mitä eläinsuojelulaissa (247/1996) tai sen nojalla eläimistä säädetään. Geenitekniikan käytössä koe-eläintoiminnassa noudatetaan lisäksi, mitä siitä geenitekniikkalaissa (377/1995) säädetään. 3 Viranomaiset Tämän lain täytäntöönpanon yleinen ohjaus ja valvonta kuuluvat maa- ja metsätalousministeriölle. Lääninhallitus ohjaa ja valvoo tämän lain ja sen nojalla annettujen säännösten noudattamista läänin alueella. 4 Määritelmät Tässä laissa tarkoitetaan: 1) eläinkokeella sellaisten kokeiden, testien, tutkimusten tai selvitysten suorittamista 8 :ssä määritellyissä tarkoituksissa koe-eläimillä tai koe-eläimiä hyväksi käyttäen, joista eläimille voi aiheutua vähintään neulanpiston aiheuttamaan tuntemukseen verrattavaa kipua, tuskaa, kärsimystä tai pysyvää haittaa; eläinkokeeksi katsotaan myös kaikki sellaiset toimet, joiden tarkoituksena tai todennäköisenä seurauksena on koe-eläimen syntyminen tilaan tai olosuhteisiin, jotka voivat aiheuttaa sille kipua, tuskaa, kärsimystä tai pysyvää haittaa, samoin terminaalisessa anestesiassa suoritetut koetoimenpiteet, jos toimenpide muutoin tehtynä täyttää eläinkokeen tunnusmerkit; eläinkokeeksi katsotaan myös muuntogeenisen eläimen tai eläinkannan syntymiseen tähtäävät toimet; eläinkoe alkaa silloin, kun eläintä aletaan valmistella kokeessa käytettäväksi, ja päättyy, kun havaintojen tekeminen elävästä eläimestä koetta varten on saatettu loppuun; 2) eläimellä elävää selkärankaisten eläinten alajaksoon kuuluvaa eläintä, myös eläimen vapaana elävää tai lisääntyvää toukkamuotoa, ei kuitenkaan muuta eläimen sikiö- tai alkiomuotoa; 3) koe-eläimellä eläintä, jota pidetään eläinkokeessa käytettäväksi, ja eläintä, joka hankitaan, myydään, välitetään tai muutoin luovutetaan koe-eläintoimintaa varten, sekä eläintä, jota käytetään eläinkokeeseen; 4) tavoitekasvatetulla koe-eläimellä eläintä, joka on kasvatettu koe-eläinlaitoksessa eläinkokeessa käytettäväksi; sekä 5) koe-eläinlaitoksella laitosta tai muuta toimintayksikköä, a) jossa kasvatetaan eläimiä eläinkokeita varten (koe-eläimiä kasvattava laitos); b) josta myydään, välitetään tai muutoin luovutetaan eläimiä eläinkokeita varten (koe-eläimiä toimittava laitos), ei kuitenkaan kaloja tuotantotarkoituksessa kasvattavaa yksikköä eikä myöskään muuta sellaista eläintenpito- tai tuotantoyksikköä, josta myydään tai muutoin satunnaisesti luovutetaan vain yksittäinen eläin tai muutoin vähäinen määrä eläimiä; tai c) jossa suoritetaan eläinkokeita (koe-eläimiä käyttävä laitos). Edellä 1 momentin 1 kohdassa eläinkokeella ei kuitenkaan tarkoiteta: 1) eläimille muissa kuin 8 :ssä määritellyissä tarkoituksissa tehtäviä toimenpiteitä; 2) kliinistä eläinlääkintää; 3) eläintautitilanteen seurantaa, ennaltaehkäisyä ja vastustusta tai selvittämistä varten tehtävää näytteenottoa eläimestä; 2\n3 4) eläinten terveystarkkailuohjelmaan tai eläinten laadun, ominaisuuden tai käyttökelpoisuuden arvioimiseen kuuluvaa näytteenottoa; 5) eläinten kiinniottamista merkitsemistä varten ja merkitsemistä hyväksyttyjä menetelmiä käyttäen; 6) eläinten lopettamista hyväksyttyjä lopetusmenetelmiä käyttäen; eikä 7) muuntogeenisten eläinten tai eläinten, joilla on spontaani mutaatio, kasvattamista kannan luomisen jälkeen, jos muuntamisesta tai mutaatiosta ei aiheudu näissä eläimissä vähintään neulanpiston aiheuttamaan tuntemukseen verrattavaa kipua, tuskaa tai kärsimystä tai pysyvää haittaa. 2 luku Koe-eläintoiminnalle asetettavat vaatimukset 5 Koe-eläinlaitoksen yleiset vaatimukset Koe-eläinlaitoksessa on oltava laitoksessa harjoitettavaa koe-eläintoimintaa varten riittävät ja asianmukaiset tilat, laitteet ja välineet. Koe-eläimiä käyttävässä laitoksessa tilojen, laitteiden ja välineiden on lisäksi oltava rakenteeltaan ja toiminnaltaan sellaisia, että eläinkokeet voidaan suorittaa mahdollisimman tarkoituksenmukaisesti ja vähäistä eläinmäärää käyttäen sekä siten, että eläimille aiheutetaan mahdollisimman vähän kipua, tuskaa, kärsimystä tai pysyvää haittaa. Koe-eläinlaitoksessa on oltava eläinten terveyden- ja sairaudenhoitoa varten asianmukaisesti järjestetty eläinlääkintähuolto. Maa- ja metsätalousministeriön asetuksella annetaan tarkemmat säännökset koe-eläinlaitokselta vaadittavista tiloista, laitteista ja välineistä sekä eläinlääkintähuollon järjestämisestä. 6 Koe-eläinlaitoksen henkilöstö Koe-eläinlaitoksessa on oltava nimetty koeeläintoiminnasta vastaava henkilö, joka on perehtynyt laitoksessa harjoitettavalle koe-eläintoiminnalle asetettaviin vaatimuksiin. Koeeläintoiminnasta vastaavan henkilön on huolehdittava siitä, että laitoksessa noudatetaan koeeläintoiminnalle asetettuja vaatimuksia. Koeeläinlaitoksen on huolehdittava, että koe-eläintoiminnasta vastaavalla henkilöllä on mahdollisuus hoitaa laitosta koe-eläintoimintaa koskevien säännösten ja lupaehtojen mukaisesti. Koe-eläinlaitoksessa on oltava laitoksen toiminnan laatu ja laajuus huomioon ottaen tarvittava määrä eläintenhoitajia, joilla on oltava eläintenhoitajan ammattitutkinto tai vastaavat käytännön tiedot ja taidot laitoksessa pidettävien eläinten hoidosta, kohtelusta ja käsittelystä. Eläinlääkintähuoltoa varten koe-eläinlaitoksen käytettävissä on oltava nimetty eläinlääkäri. Koe-eläimiä käyttävän laitoksen eläinlääkärillä on oltava 10 :ssä tarkoitettu kelpoisuus suorittaa eläinkokeita. Maa- ja metsätalousministeriön asetuksella voidaan antaa tarkempia säännöksiä koe-eläinlaitoksen henkilöstön pätevyydestä ja henkilöstön tehtävistä koe-eläinlaitoksessa. 3 luku Eläinkoe 7 Eläimen käyttäminen eläinkokeeseen Eläinkokeen saa suorittaa vain, jos tavoitellun tuloksen saavuttamiseksi ei ole käytännössä mahdollista käyttää muuta tieteellisesti luotettavaa menetelmää, joka ei edellytä eläimen käyttöä. Eläinkoe tulee korvata, jos se tavoitellun tuloksen saavuttamiseksi on mahdollista, myös osittain muulla tieteellisesti luotettavalla menetelmällä, joka ei edellytä eläimen käyttöä, tai 3\n4 menetelmällä, jossa eläinten kokonaismäärää tai eläimille aiheutettavaa kipua, tuskaa, kärsimystä ja pysyvää haittaa voidaan vähentää. 8 Eläinkokeen tarkoitus Eläinkokeen saa suorittaa ainoastaan: 1) jos kyseessä on lääkkeiden, elintarvikkeiden tai muiden aineiden ja valmisteiden kehittäminen tai tuotanto sekä niiden laadun, tehokkuuden tai turvallisuuden testaus, a) ihmisten, eläinten tai kasvien taudin, sairauden tai muun häiriön tai näiden vaikutusten torjumiseksi, ehkäisemiseksi, määrittämiseksi tai hoitamiseksi; b) ihmisten, eläinten tai kasvien elintoimintojen arvioimiseksi, selvittämiseksi, säätelemiseksi tai muuntelemiseksi; 2) ympäristön suojelemiseksi; 3) ihmisten, eläinten tai kasvien fysiologisten tilojen, taudin, sairauden tai muun häiriön määrittämiseksi, arvioimiseksi, selvittämiseksi, säätelemiseksi, muuntelemiseksi tai hoitamiseksi; 4) oikeuslääketieteellisessä tutkimustarkoituksessa; tai 5) silloin, kun se on välttämätöntä tieteellisen tutkimuksen kannalta. Sen lisäksi, mitä 1 momentissa säädetään, saa eläinkokeen suorittaa ihmisten ja eläinten hoitoon ja kokeiden tekemiseen tai koe-eläinten hoitoon tai käyttöön tähtäävässä koulutus- tai opetustarkoituksessa, jos kokeen suorittaminen on koulutuksen tai opetuksen kannalta ehdottoman välttämätöntä, eikä samaa tarkoitusta voida saavuttaa yhtä tehokkaaksi katsottavalla audiovisuaalisella tai muulla sopivalla menetelmällä. Sellaista eläinkoetta, johon kuuluu koe-eläimen vapaaksi luontoon päästäminen, ei saa suorittaa yksinomaan koulutus- tai opetustarkoituksessa. 9 Eläinkoetta koskevat yleiset periaatteet Eläinkokeessa ei saa käyttää useampia eläimiä kuin kokeen tarkoituksen saavuttaminen edellyttää. Eläinkoe on suoritettava kokeen tarkoituksen saavuttaminen huomioon ottaen sellaisella eläinlajilla, jonka keskushermoston kehitystaso on mahdollisimman alhainen. Eläinkoe on suoritettava siten, että eläimelle aiheutuu mahdollisimman vähän kipua, tuskaa, kärsimystä tai pysyvää haittaa ja että eläinkoe kuitenkin todennäköisesti antaa luotettavan tuloksen. Koe-eläimelle eläinkokeesta aiheutuvaa kipua, tuskaa, kärsimystä tai pysyvää haittaa on aina lievitettävä kaikilla kokeen tarkoituksen kannalta mahdollisilla tavoilla, jollei lievittämisestä eläimelle aiheutuva kipu, tuska, kärsimys tai pysyvä haitta ole yhtä suuri tai suurempi kuin itse eläinkokeesta aiheutuva. Sellainen eläinkoe, josta eläimelle aiheutuu voimakasta kipua, tuskaa, kärsimystä tai pysyvää haittaa, jota ei voida kokeen luonteesta johtuen lievittää, saadaan tehdä vain erityisestä syystä. Eläinkoetta ei saa suorittaa eläimen kivun- tai tuskansietokyvyn tutkimiseksi. Maa- ja metsätalousministeriön asetuksella voidaan antaa tarkemmat säännökset eläinkokeiden luokittelusta niiden aiheuttaman kivun, tuskan, kärsimyksen tai pysyvän haitan perusteella. 10 Eläinkokeen suorittaja Eläinkokeen saa suorittaa tarkoitukseen soveltuvan ylemmän korkeakoulututkinnon suorittanut henkilö, joka on lisäksi suorittanut yliopiston tai korkeakoulun opetusohjelman mukaisen tai Etelä-Suomen lääninhallituksen hyväksymän muun koe-eläimiä ja eläinten käyttöä eläinkokeissa koskevan kurssin (koe-eläinkurssi). Maa- ja metsätalousministeriön asetuksella säädetään koe-eläinkurssin sisällöstä, kestosta ja kurssin suorittamisesta. Etelä-Suomen lääninhallitus hyväksyy hakemuksesta 1 momentissa tarkoitetulla tavalla kelpoisen henkilön, joka on muualla kuin Suomessa suorittanut koe-eläinkurssia vastaavat opinnot, kelpoiseksi suorittamaan eläinkokeita Suomessa. Hyväksymisen edellytyksenä on, että suoritetut opinnot vastaavat sisällöltään koeeläinkurssia. 4\n5 Sen estämättä, mitä 1 ja 2 momentissa säädetään, saa myös muu sellainen eläinkokeiden suorittamiseen perehtynyt henkilö, jolla on lisäksi riittävät tiedot eläimelle tehtävän toimenpiteen suorittamistekniikasta ja riittävä taito toimenpiteen suorittamiseksi, suorittaa koe-eläinlaitoksessa laitoksen toimialaan liittyviä eläinkokeita sellaisen henkilön välittömän johdon ja valvonnan alaisena, jolla on 1 tai 2 momentissa tarkoitettu kelpoisuus. 4 luku Koe-eläimet 11 Tavoitekasvatusvaatimus ja koe-eläimen alkuperä Eläinkokeessa on aina pyrittävä käyttämään tavoitekasvatettuja koe-eläimiä. Maa- ja metsätalousministeriön asetuksella säädetään niistä koe-eläinlajeista, joiden on oltava tavoitekasvatettuja. Jos eläinkokeen tavoitteen saavuttamiseksi vaadittavaa tavoitekasvatettua koe-eläintä ei ole saatavissa, Etelä-Suomen lääninhallitus voi erityisestä syystä myöntää poikkeuksen tavoitekasvatusvaatimuksesta. Irrallaan tavattuja koiria, kissoja tai muita kotieläinlajeihin kuuluvia eläimiä ei kuitenkaan saa käyttää eläinkokeessa. Koe-eläimiä saadaan hankkia vain toisesta koe-eläinlaitoksesta, jolleivät kyseessä ole koeeläimiksi hankittavat kalat tai yksittäinen muu eläin tai muutoin vähäinen eläinmäärä. Silloin, kun eläin hankitaan käytettäväksi eläinkokeessa muualta kuin koe-eläinlaitoksesta, eläimen käyttötarkoituksesta on ilmoitettava luovuttajalle. 12 Luonnosta pyydystetty koe-eläin Luonnosta pyydystettyä eläintä saa käyttää eläinkokeeseen vain, jos se on ehdottoman välttämätöntä kokeen tarkoituksen saavuttamiseksi. Villieläimistön ja -kasviston uhanalaisten lajien kansainvälistä kauppaa koskevan yleissopimuksen (SopS 45/1976) liitteen I ja luonnonvaraisten eläinten ja kasvien suojelusta niiden kauppaa säätelemällä annetun neuvoston asetuksen (EY) N:o 338/97 liitteen A nojalla uhanalaisena pidettyyn lajiin kuuluvaa eläintä saa käyttää eläinkokeeseen vain: 1) jos eläinkoe on edellä mainitun asetuksen mukainen ja kokeen tavoitteena on kyseisen eläinlajin säilyttämiseen tähtäävä tutkimus; tai 2) jos kyseinen eläinlaji on ainoa soveltuva eläinlaji olennaista biolääketieteellistä tarkoitusta varten suoritettavaan eläinkokeeseen. 13 Koe-eläimen lopettaminen Jos kokeen aikana eläimen käyttäytymisessä, elintoiminnoissa tai ulkoisessa olemuksessa esiintyy oireita tai muutoksia, joiden perusteella eläimen voidaan päätellä kokevan eläinkoeluvassa ennakoimatonta voimakasta kipua, tuskaa tai kärsimystä, eikä sitä kokeen tarkoituksen tai eläimestä saatavan tiedon olennaisesti häiriintymättä voida poistaa lääkityksellä tai muilla toimilla, eläinkoe on tällaisen eläimen osalta keskeytettävä ja eläin lopetettava viipymättä. Koe-eläin on lopetettava eläinkokeen päättyessä, jos on todennäköistä, että se tulee kärsimään jatkuvaa kipua tai tuskaa. Eläinlääkärin tai muun pätevän henkilön on päätettävä eläimen lopettamisesta. Pätevällä henkilöllä tarkoitetaan henkilöä, jolla on riittävät tiedot kyseisen eläimen terveydentilan ja hyvinvoinnin sekä sen kokeman kivun, tuskan ja kärsimyksen arvioimiseksi. Eläimen saa lopettaa henkilö, jolla on riittävät tiedot lopetuksen suorittamistekniikasta ja riittävä taito lopetuksen suorittamiseksi. Jos koe-eläintä ei lopeteta eläinkokeen päätyttyä, eläimen hyvinvoinnista on huolehdittava, ja sen on saatava tarvitsemaansa hoitoa. Maa- ja metsätalousministeriön asetuksella annetaan tarkemmat säännökset eläinten lopettamisesta koe-eläintoiminnassa. 5\n6 14 Koe-eläimen uudelleen käyttäminen Eläinkokeessa ollutta eläintä ei saa käyttää uudelleen eläinkokeeseen, jolleivät sen terveydentila ja hyvinvointi ole palautuneet normaaleiksi. Eläintä saa käyttää vain kerran sellaisessa eläinkokeessa, josta sille aiheutuu voimakasta kipua, tuskaa tai kärsimystä. Tällaista eläintä saa käyttää uudelleen vain sellaisessa eläinkokeessa, joka sisältää vain vähäisiä toimenpiteitä tai jossa eläin on yleisanestesiassa koko uuden kokeen ajan aina eläimen lopettamiseen saakka. 15 Koe-eläinten yksilöinti Koe-eläin on merkittävä tai sen tulee olla tunnistettavissa siten kuin maa- ja metsätalousministeriön asetuksella säädetään. 16 Luettelot, tilastot ja valvontakirjanpito Koe-eläinlaitoksessa on pidettävä luetteloa laitokseen hankittujen koe-eläinten alkuperästä ja niiden myynnistä tai muusta luovuttamisesta sekä valvontakirjanpitoa eläimistä, niiden hoidosta, elinympäristöstä, hyvinvoinnista, terveydestä ja olosuhteista. Koe-eläimiä käyttävässä laitoksessa on lisäksi pidettävä tilastoa laitoksessa suoritetuista eläinkokeista ja niihin käytetyistä koe-eläimistä. Luettelot, tilastot ja valvontakirjanpito on säilytettävä vähintään kolmen vuoden ajan viimeisen niihin tehdyn merkinnän jälkeen. Luettelot, tilastot ja valvontakirjanpito on vaadittaessa esitettävä valvontaviranomaiselle. Koe-eläimiä käyttävän laitoksen on toimitettava 1 momentissa mainittu tilasto Etelä-Suomen lääninhallitukselle kolmen kuukauden kuluessa kalenterivuoden päättymisestä. Tarkemmat säännökset luettelojen ja tilastojen sekä valvontakirjanpidon sisällöstä, pitämisestä ja säilyttämisestä annetaan maa- ja metsätalousministeriön asetuksella. 5 luku Lupa koe-eläintoimintaan ja eläinkokeen suorittamiseen 17 Lupa koe-eläintoimintaan Selkärankaisiin eläimiin kohdistuvaa koeeläintoimintaa saadaan harjoittaa vain lääninhallituksen luvalla. Lupaa koe-eläintoimintaan (koe-eläinlaitoslupa) on haettava sen läänin lääninhallitukselta, jonka alueella on luvan hakijan kotipaikka. Lupahakemuksesta tulee käydä ilmi 5 ja 6 :ssä tarkoitetut luvan myöntämisen edellytyksenä olevat tiedot. Maa- ja metsätalousministeriön asetuksella annetaan tarkemmat säännökset lupahakemuksen sisällöstä. 18 Koe-eläinlaitosluvan myöntäminen ja peruuttaminen Koe-eläinlaitoslupa myönnetään, jos: 1) hakijalla on käytettävissään koe-eläintoimintaa varten asianmukaiset tilat, laitteet ja välineet; 2) hakijalla on käytettävissään koe-eläintoimintaa varten asianmukainen henkilöstö; ja 3) koe-eläinlaitoksen eläinlääkintähuolto on järjestetty asianmukaisesti. Koe-eläinlaitoslupa voidaan myöntää myös rajoitettuna tai määräajaksi. Lääninhallitus voi peruuttaa luvan, jos luvan haltija olennaisella tavalla rikkoo tässä laissa tai eläinsuojelulaissa tai niiden nojalla asetettavia vaatimuksia tai lupaehtoja taikka jos toiminta ei enää täytä luvan myöntämisen edellytyksiä ja luvanhaltija ei korjaa epäkohtia valvontaviranomaisen asettamassa kohtuullisessa määräajassa. Lääninhallituksen on tarkastettava ja hyväksyttävä koe-eläintoiminnan harjoittamiseen tarkoitetut tilat ennen niiden käyttöönottoa. 6\n7 19 Muutosten ilmoittaminen Koe-eläinlaitosluvan haltijan tulee luvan tarkistamista varten viipymättä ilmoittaa luvan edellytyksissä tapahtuvista muutoksista luvan myöntäneelle lääninhallitukselle. 20 Eläinkoelupa Eläinkokeen saa suorittaa vain eläinkoelautakunnan luvalla (eläinkoelupa). Eläinkokeesta on laadittava koesuunnitelma, josta käy ilmi 7 9 :ssä säädetyt eläinkoetta ja eläimen käyttämistä eläinkokeeseen koskevat perustelut. Tarkemmat säännökset koesuunnitelman sisällöstä annetaan maa- ja metsätalousministeriön asetuksella. Eläinkoelupa myönnetään, jos: 1) laitoksella, jossa koe tehdään, on koeeläinten käyttöä koskeva koe-eläinlaitoslupa; 2) koe tehdään 8 :ssä säädetyssä tarkoituksessa; 3) kokeen tekijällä on 10 :n mukainen kelpoisuus eläinkokeen suorittamiseen; 4) tässä laissa tai sen nojalla säädetyt eläimen käyttämistä eläinkokeeseen koskevat vaatimukset täyttyvät; ja 5) kokeesta odotettavissa olevan hyödyn katsotaan olevan eettisesti hyväksyttävässä suhteessa eläinten käyttämiseen eläinkokeeseen. Eläinkoelupa voidaan myöntää myös sarjana eläinkokeita, jos kokeet ovat laitoksen toimialaan kuuluvaa tautien diagnostiikkaa tai lainsäädännön edellyttämiä laitoksen toimintaan kuuluvia toistuvia eläinkokeita. Eläinkoelupaan voidaan asettaa eläinsuojelun vaatimia ehtoja eläinten hyvinvoinnin turvaamiseksi kokeen aikana. 21 Luonnosta pyydystetyn eläimen vapauttamista koskevat lupaehdot Eläinkoeluvassa voidaan sallia luonnosta pyydystetyn koe-eläimen vapaaksi luontoon päästäminen eläinkokeessa tai eläinkokeen päätyttyä. Edellytyksenä luonnosta pyydystetyn koe-eläimen vapaaksi päästämiselle on, että eläimen terveydentila ja hyvinvointi palautuvat normaaleiksi ja on oletettavissa, että eläin vaikeuksitta sopeutuu luonnonvaraiseen elämään. Luonnosta pyydystetyn koe-eläimen vapaaksi päästämisestä ei saa aiheutua vaaraa ihmisille, eläimille tai ympäristölle. Ennen eläimen vapauttamista koskevan asian ratkaisemista lupahakemuksesta on pyydettävä sen läänin lääninhallituksen lausunto, jonka alueella eläin on tarkoitus vapauttaa luontoon. Lääninhallituksen tulee tarvittaessa kuulla asiasta muita viranomaisia. 22 Ilmoitusvelvollisuus eläinkokeen päättyessä Eläinkoeluvan haltijan tulee eläinkokeen suorittamisen jälkeen ilmoittaa Etelä-Suomen lääninhallitukselle kolmen kuukauden kuluessa eläinkokeen päättymisestä eläinkokeen päättymisajankohta sekä siinä tosiasiallisesti käytettyjen eläinten lukumäärä ja tiedot eläinkoeluvassa ennakoimattomalla tavalla eläinten hyvinvointiin vaikuttaneista kokeen aikaisista tapahtumista. Edellä mainittu ilmoitus on tehtävä vuosittain kolmen kuukauden kuluessa kalenterivuoden päättymisestä, jos eläinkoelupa on myönnetty sarjana eläinkokeita. Tarkemmat säännökset ilmoitettavista tiedoista ja ilmoituksen tekemisestä annetaan maa- ja metsätalousministeriön asetuksella. 7\n8 6 luku Eläinkoelautakunta 23 Eläinkoelautakunnan tehtävät Eläinkoelautakunnan tehtävänä on käsitellä eläinkokeita koskevat lupahakemukset ja antaa luvat eläinkokeiden suorittamiseen. 24 Eläinkoelautakunnan asettaminen ja kokoonpano Eläinkoelautakunnan asettaa valtioneuvosto maa- ja metsätalousministeriön esityksestä viideksi vuodeksi kerrallaan. Lautakuntaan kuuluu puheenjohtaja ja varapuheenjohtaja sekä 16 muuta jäsentä ja heidän henkilökohtaiset varajäsenensä. Lautakunnan kokoonpanossa tulee ottaa huomioon maan eri osien tasapuolinen edustus koe-eläintoiminnan harjoittamisen kannalta. Lautakunta toimii Etelä-Suomen lääninhallituksen yhteydessä. Lautakunnan puheenjohtajalla ja varapuheenjohtajalla tulee olla oikeustieteen kandidaatin tutkinto. Lautakunnan jäsenten ja varajäsenten tulee olla tunnetusti taitavia ja kokeneita eläinten käyttöä eläinkokeissa tuntevia henkilöitä, joista neljän tulee edustaa tieteellisen tutkimuksen asiantuntemusta, neljän koe-eläinten hoitoa ja eläimille suoritettavia toimenpiteitä koskevaa asiantuntemusta, neljän eläinlääketieteellistä asiantuntemusta sekä neljän asiantuntemusta käytännön eläinsuojelutyössä tai eettisissä kysymyksissä. Eläinkoelautakunta jakautuu neljään jaostoon. Eläinkoelautakunta nimeää jäsenet ja varajäsenet jaostoihin siten, että niissä on tasapuolisesti edustettuna lautakunnan eri alojen asiantuntemus. Lautakunta nimeää jaostoille puheenjohtajan ja varapuheenjohtajan. 25 Asioiden valmistelu ja käsittely lautakunnassa Lautakunnassa tai sen jaostossa käsiteltävät asiat valmistellaan Etelä-Suomen lääninhallituksessa, josta myös käsiteltävät asiat esitellään. Lautakunnan tai sen jaoston kutsuu koolle puheenjohtaja tai tämän estyneenä ollessa varapuheenjohtaja. Asioita lautakunnassa käsiteltäessä noudatetaan, mitä hallintolaissa (434/2003), viranomaisten toiminnan julkisuudesta annetussa laissa (621/1999), kielilaissa (423/2003) ja saamen kielilaissa (1086/2003) säädetään. Lautakunnan ja sen jaostojen puheenjohtajan sekä muun jäsenen ja varajäsenen rikosoikeudellisesta vastuusta säädetään rikoslain (39/1889) 40 luvun 12 :ssä. Jaoston on annettava päätös eläinkoetta koskevaan lupahakemukseen 45 päivän kuluessa siitä, kun kaikki asian ratkaisemiseksi tarvittavat tiedot on toimitettu Etelä-Suomen lääninhallitukselle. Jos asia siirtyy lautakunnan käsiteltäväksi, lautakunnan on annettava päätös 45 päivän kuluessa siitä, kun jaosto on antanut asiassa ratkaisunsa. Lautakunnan ja sen jaoston kokouksesta on laadittava pöytäkirja, jonka allekirjoittavat kokouksen puheenjohtaja ja sihteeri. Lautakunnan tai sen jaoston päätökset allekirjoittaa kokouksen puheenjohtaja ja varmentaa esittelijä. Tarkemmat määräykset eläinkoelautakunnan sisäisestä työnjaosta, asioiden käsittelemisestä sekä toiminnan muusta järjestämisestä annetaan työjärjestyksessä, jonka maa- ja metsätalousministeriö vahvistaa. 26 Ratkaisuvalta Luvan eläinkokeen suorittamiseen antaa eläinkoelautakunnan jaosto tai, jos se ei ole luvan myöntämisestä yksimielinen, eläinkoelautakunta. Jos jaosto ei anna lupaa eläinkokeen suorittamiseen, asia siirtyy eläinkoelautakunnan päätettäväksi. 8\n9 Eläinkoelautakunta on päätösvaltainen, kun kokouksen puheenjohtaja ja vähintään kahdeksan muuta jäsentä tai varajäsentä on saapuvilla. Eläinkoelautakunnan jaosto on päätösvaltainen, kun paikalla on kokouksen puheenjohtaja ja vähintään kaksi muuta jäsentä tai varajäsentä. Jos eläinkoelautakunnassa ilmenee erimielisyyttä asian ratkaisemisesta, päätetään asia äänestyksellä. Lautakunnan päätökseksi tulee enemmistön kannattama ehdotus ja äänten mennessä tasan se ehdotus, jota puheenjohtaja on kannattanut. Lautakunnan puheenjohtaja ratkaisee lautakuntaa koskevat talous- ja muut sisäiseen hallintoon liittyvät asiat. Työjärjestyksessä voidaan näiden asioiden ratkaisuvaltaa siirtää myös lautakunnan varapuheenjohtajalle ja esittelijälle. 27 Vähäiset muutokset eläinkoelupaan Eläinkoeluvan antaneen jaoston tai lautakunnan puheenjohtaja voi antaa luvan eläinkoetta koskeviin vähäisiin muutoksiin eläinkoeluvasta poikkeavalla tavalla, jos se on eläinkokeen jatkamisen kannalta ehdottoman välttämätöntä ja asiaa ei ehditä eläinkokeen tarkoituksen vaarantumatta saattaa eläinkoelautakunnan tai sen jaoston käsiteltäväksi eikä muutoksesta aiheudu eläimille eläinkoeluvassa ennakoitua suurempaa kipua, tuskaa, kärsimystä tai pysyvää haittaa. Lupaa koskevista muutoksista on ilmoitettava eläinkoelautakunnalle tai sen asianomaiselle jaostolle. 28 Henkilöstö ja lautakunnan tukipalvelut Eläinkoelautakunnalla on päätoimisia esittelijöitä ja toimistosihteereitä, jotka ottaa palvelukseen Etelä-Suomen lääninhallitus. Esittelijän kelpoisuusvaatimuksena on soveltuva ylempi korkeakoulututkinto ja hyvä perehtyneisyys koe-eläintoimintaan. Etelä-Suomen lääninhallitus huolehtii eläinkoelautakunnan tarvitsemista tukipalveluista. 29 Palkkiot Eläinkoelautakunnan puheenjohtaja, varapuheenjohtaja ja jäsenet saavat suorittamistaan tehtävistä palkkiota ja matkakustannusten korvausta maa- ja metsätalousministeriön vahvistamien perusteiden mukaisesti. 30 Maksut Eläinkoeluvan käsittelystä peritään käsittelymaksu asian vireille panneelta. Maksuja määrättäessä noudatetaan, mitä valtion maksuperustelaissa (150/1992) säädetään. 7 luku Valvonta 31 Tiedonsaantioikeus Maa- ja metsätalousministeriöllä ja lääninhallituksella on oikeus saada tässä laissa tarkoitettua valvontaa ja tarkastusta varten tarpeelliset tiedot koe-eläinlaitosluvan haltijalta, eläinkoeluvan haltijalta sekä valtion viranomaisilta ja eläinkoelautakunnalta. Tiedonsaantisoikeus koskee myös sellaisia valvontaa varten tarvittavia tietoja, jotka yksityisen tai yhteisön liike- tai ammattitoimintaa tai taloudellista asemaa koskevina tietoina taikka tietoina yksityisen henkilökohtaisista oloista muutoin olisivat salassa pidettäviä. 32 Tarkastusoikeus Lääninhallituksella on oikeus tehdä tämän lain noudattamisen valvonnan edellyttämiä tarkastuksia ja tutkimuksia sekä sitä varten päästä tiloihin, joissa harjoitetaan koe-eläintoimintaa taikka joissa säilytetään koe-eläimiä, koe-eläi- 9\n10 miä varten tarkoitettua rehua tai juomaa tai koeeläintoiminnassa käytettäviä aineita, laitteita, välineitä, tarvikkeita tai varusteita taikka koeeläintoimintaa koskevia asiakirjoja tai tietoja, sekä olla läsnä suoritettaessa eläinkoetta ja eläinkoelautakunnan tai sen jaoston kokouksessa. Kotirauhan piirissä saadaan 1 momentissa tarkoitettu tarkastus tai tutkimus toimittaa vain, jos se on välttämätöntä tarkastuksen kohteena olevien seikkojen selvittämiseksi ja on perusteltua syytä epäillä jonkun syyllistyvän tämän lain tai eläinsuojelulain vastaiseen rangaistavaksi säädettyyn menettelyyn. Koe-eläinlaitosluvan haltija ja eläinkoeluvan haltija ovat velvollisia antamaan lääninhallitukselle sen pyytämät valvontaa varten tarvittavat tiedot. 33 Oikeus näytteiden ottamiseen Lääninhallituksella on oikeus tarvittaessa ottaa korvauksetta valvontaa varten näytteitä koeeläimistä, koe-eläinten rehusta ja juomasta sekä koe-eläintoiminnassa käytettävistä aineista. 34 Eläinkoerekisteri Etelä-Suomen lääninhallitus pitää valvontaa varten rekisteriä eläinkoeluvista. Rekisteriin merkitään seuraavat tiedot: 1) koe-eläinlaitos, jossa eläinkoe tehdään; 2) eläinkoeluvan haltijan nimi ja yhteystiedot; 3) kokeen tarkoitus sekä maininta asianomaisista säännöksistä tai viranomaisten niiden nojalla antamista määräyksistä taikka ohjeista, joihin koe mahdollisesti perustuu; 4) kokeessa käytettävät eläinlajit ja lajikohtaisesti eläinten lukumäärä; 5) miten eläinten kivun, tuskan, kärsimyksen ja haitan vähentäminen pienimpään mahdolliseen on koesuunnitelmassa otettu huomioon; 6) suunniteltu kokeen alkamis- ja päättymisajankohta; sekä 7) kokeen päättymispäivämäärä ja lajikohtaisesti kokeessa tosiasiallisesti käytettyjen eläinten lukumäärä sekä tiedot eläinkoeluvassa ennakoimattomalla tavalla eläinten hyvinvointiin vaikuttaneista kokeen aikaisista tapahtumista. Sarjana eläinkokeita myönnetystä eläinkoeluvasta merkitään rekisteriin soveltuvin osin 1 momentin 1 7 kohdassa mainitut tiedot. Sen lisäksi, mitä 1 momentissa säädetään, rekisteriin merkitään 16 :n 1 momentissa mainitut tilastotiedot koe-eläinlaitoksessa suoritetuista eläinkokeista ja niihin käytetyistä koe-eläimistä. Edellä 1 ja 2 momentissa mainitut tiedot poistetaan rekisteristä viiden vuoden kuluttua siitä, kun koe on ilmoitettu päättyneeksi. Maa- ja metsätalousministeriöllä ja lääninhallituksella on oikeus valvontaa varten käyttää eläinkoerekisteriä. Henkilötietojen keräämiseen ja tallentamiseen sekä rekisteriin tallennettujen tietojen käyttämiseen ja luovuttamiseen sovelletaan muutoin, mitä henkilötietolaissa (523/1999) ja viranomaisten toiminnan julkisuudesta annetussa laissa säädetään. 8 luku Pakkokeinot ja seuraamukset 35 Kiellot ja määräykset Jos 32 :ssä tarkoitetussa tarkastuksessa tai muutoin todetaan, että koe-eläintoiminnassa ei ole noudatettu koe-eläintoimintaa koskevia säännöksiä tai koe-eläintoiminnan harjoittamiselle asetettuja lupaehtoja taikka eläinkokeen koesuunnitelmaa, lääninhallituksen on kiellettävä koe-eläinlaitosluvan haltijaa tai eläinkoeluvan haltijaa jatkamasta tai toistamasta säännösten, lupaehtojen tai eläinkokeen koesuunnitelman vastaista menettelyä taikka määrättävä tämä määräajassa täyttämään velvollisuutensa. Jos säännöksistä tai lupaehdoista poikkeaminen on oleellista tai jos eläinkokeen koesuunni- 10\n11 telmaa taikka tarkastuksessa annettua kieltoa tai määräystä ei ole noudatettu, lääninhallitus voi määrätä eläinkokeen keskeytettäväksi välittömästi taikka sallia eläinkokeen jatkamisen vain asettamillaan ehdoilla. Jos eläinsuojelulliset syyt niin vaativat, koe-eläimet voidaan lopettaa tai määrätä välittömästi lopetettaviksi koe-eläinlaitosluvan haltijan kustannuksella. 36 Uhkasakko ja teettämisuhka Lääninhallitus voi asettaa 35 :ssä tarkoitetun kiellon tai määräyksen tehosteeksi uhkasakon tai teettämisuhan. Uhkasakkoa ja teettämisuhkaa koskevassa asiassa sovelletaan muutoin, mitä uhkasakkolaissa (1113/1990) säädetään. 37 Koe-eläintoiminnasta annetun lain rikkominen Joka tahallaan tai huolimattomuudesta 1) harjoittaa koe-eläintoimintaa ilman 17 :n 1 momentissa tarkoitettua lupaa, 2) suorittaa eläinkokeen ilman 20 :n 1 momentissa tarkoitettua lupaa tai vastoin luvassa asetettuja ehtoja, 3) hankkii tai käyttää eläimiä koe-eläiminä 11 tai 12 :ssä säädettyjen edellytysten vastaisesti, 4) laiminlyö koe-eläimen lopettamisen 13 :n 1 tai 2 momentin vastaisesti tai rikkoo 13 :n 3 momentissa tarkoitetun velvollisuuden taikka lopettaa eläimen muutoin kuin sallitulla lopetusmenetelmällä, 5) käyttää eläinkokeessa ollutta eläintä uudelleen eläinkokeeseen 14 :n vastaisesti, 6) rikkoo 15 :ssä säädettyä koe-eläinten yksilöintiä koskevaa velvollisuutta, 7) rikkoo 16 :ssä säädettyä luettelon, tilaston tai valvontakirjanpidon pitämistä koskevaa velvollisuutta, 8) rikkoo 19 tai 22 :ssä säädettyä ilmoitusvelvollisuutta tai 32 :n 3 momentissa säädettyä tietojenantovelvollisuutta, 9) rikkoo 35 :n nojalla annettua kieltoa tai määräystä, on tuomittava, jollei teosta muualla laissa säädetä ankarampaa rangaistusta, koe-eläintoiminnasta annetun lain rikkomisesta sakkoon. 38 Rangaistuksia koskevat viittaussäännökset Rangaistus eläinsuojelurikkomuksesta säädetään eläinsuojelulain 54 :ssä. Rangaistus eläinsuojelurikoksesta ja lievästä eläinsuojelurikoksesta säädetään rikoslain 17 luvun 14 ja 15 :ssä. 9 luku Erinäiset säännökset 39 Virka-apu Poliisin ja tullilaitoksen on tarvittaessa annettava virka-apua tämän lain ja sen nojalla annettujen säännösten ja määräysten noudattamisen valvonnassa. 40 Salassa pidettävien tietojen luovuttaminen Viranomaisten toiminnan julkisuudesta annetussa laissa säädetyn salassapitovelvollisuuden estämättä saa tämän lain taikka sen nojalla annettujen säännösten tai määräysten noudattamista valvottaessa saatuja tietoja yksityisen tai yhteisön taloudellisesta asemasta, liike- tai ammattisalaisuudesta taikka yksityisen henkilökohtaisista oloista luovuttaa: 1) tämän lain noudattamista valvoville viranomaisille tämän lain mukaisten tehtävien suorittamista varten; sekä 2) syyttäjä-, poliisi- ja tulliviranomaisille rikoksen selvittämiseksi. 11\n12 41 Muutoksenhaku Lääninhallituksen ja eläinkoelautakunnan tämän lain nojalla tekemään päätökseen haetaan muutosta hallinto-oikeudelta siten kuin hallintolainkäyttölaissa (586/1996) säädetään. Eläinkoeluvan käsittelystä perittävää maksua koskevaan muutoksenhakuun sovelletaan, mitä valtion maksuperustelaissa säädetään. Tämän lain nojalla tehtävässä päätöksessä voidaan määrätä, että päätöstä on muutoksenhausta huolimatta noudatettava, jollei valitusviranomainen toisin määrää. Valitus tämän lain nojalla tehdystä päätöksestä, joka koskee eläinten hyvinvointia, on käsiteltävä kiireellisenä. 10 luku Voimaantulo- ja siirtymäsäännökset 42 Voimaantulo Tämä laki tulee voimaan päivänä kuuta 200. Tällä lailla kumotaan koe-eläintoiminnasta 20 päivänä joulukuuta 1985 annettu asetus (1076/1985) siihen myöhemmin tehtyine muutoksineen. Ennen lain voimaantuloa voidaan ryhtyä lain täytäntöönpanon edellyttämiin toimenpiteisiin. 43 Koe-eläintoimintaa koskevat siirtymäsäännökset Tämän lain voimaan tullessa toiminnassa olevan koe-eläinlaitoksen tulee luvan tarkistamista varten ilmoittaa kuuden kuukauden kuluessa tämän lain voimaantulosta koe-eläintoiminnan harjoittamista koskevan luvan myöntäneelle lääninhallitukselle: 1) laitoksen koe-eläintoiminnasta vastaavan henkilön nimi, yhteystiedot ja kelpoisuus; ja 2) laitoksen eläinlääkintähuoltoa varten nimetyn eläinlääkärin nimi ja yhteystiedot sekä kelpoisuus. Tämän lain voimaan tullessa toiminnassa olevan koe-eläimiä käyttävän laitoksen nimetyllä eläinlääkärillä tulee olla 10 :n 1 momentissa tarkoitettu kelpoisuus eläinkokeiden suorittamiseen viimeistään vuoden kuluttua tämän lain voimaantulosta, jos eläinlääkäri on nimetty ennen tämän lain voimaantuloa. 44 Eläinkokeen suorittajaa koskevat siirtymäsäännökset Henkilö, joka ennen tämän lain voimaantuloa on saavuttanut tällä lailla kumottavien säännösten nojalla kelpoisuuden eläinkokeiden suorittamiseen, säilyttää tämän kelpoisuuden tämän lain voimaan tullessa. 45 Eläinkokeen tai koesarjan suorittamista koskevaa lupaa koskevat siirtymäsäännökset Ennen tämän lain voimaantuloa annettu hyväksyminen tai lupa eläinkokeen tai koesarjan suorittamiseen on tämän lain voimaan tullessa voimassa hyväksymistä tai lupaa koskevien ehtojen mukaisesti. Tämän lain voimaan tullessa voimassa olevien ja voimaantulopäivästä yli kaksi vuotta kestävien eläinkokeiden tai koesarjojen lupien hyväksymistä on kuitenkin haettava uudelleen eläinkoelautakunnalta kuuden kuukauden kuluessa tämän lain voimaantulosta. Tämän lain voimaan tullessa vireillä oleva eläinkokeen tai koesarjan suorittamista koskeva hyväksymis- tai lupahakemus siirretään eläinkoelautakunnan käsiteltäväksi. 12\n13 Laki eläinsuojelulain muuttamisesta Eduskunnan päätöksen mukaisesti kumotaan 4 päivänä huhtikuuta 1996 annetun eläinsuojelulain (247/1996) 31, muutetaan 2, 8 :n 3 momentti, 19 :n 3 momentti ja 54 :n 2 momentti, sellaisena kuin niistä on 54 :n 2 momentti laissa 220/2003, sekä lisätään 7 :ään uusi 4 momentti seuraavasti: 2 Soveltamisala Tätä lakia sovelletaan kaikkiin eläimiin. Metsästyksen, kalastuksen, eläinten lääkitsemisen, eläinjalostuksen, eläinten keinollisen lisäämisen, selkärankaisilla eläimillä harjoitettavan koe-eläintoiminnan, geenitekniikan ja luonnonsuojelun osalta noudatetaan lisäksi, mitä niistä erikseen säädetään. 7 Sen lisäksi, mitä 1 momentissa säädetään, on geenitekniikan käyttö eläinten tuotannon määrälliseksi tai laadulliseksi muuttamiseksi kielletty, jos se voi vaikuttaa haitallisesti eläinten terveyteen tai hyvinvointiin. Geenitekniikan käytöstä koe-eläintoiminnassa noudatetaan kuitenkin, mitä siitä erikseen säädetään. 19 Eläinten pitäminen näytteillä ja käyttäminen esityksissä Sellaisen valo- ja elokuvauksen osalta, joka tehdään koe-eläintoiminnasta annetun lain ( / ) 8 :n mukaisessa tarkoituksessa, noudatetaan mainitun lain säännöksiä. Eläimille suoritettavat toimenpiteet Mitä 1 ja 2 momentissa säädetään eläimille suoritettavista toimenpiteistä ja niiden suorittajista, ei sovelleta selkärankaisten eläinten käytössä koe-eläintoimintaan eikä selkärangattomien eläinten käytössä muuhun tieteelliseen tutkimustoimintaan. 8 Eläinjalostus ja geenitekniikka 54 Eläinsuojelurikkomus Eläinsuojelurikkomuksesta tuomitaan myös se, joka tahallaan tai huolimattomuudesta 1) rikkoo 12 :ssä tarkoitettua valmistus-, maahantuonti-, myynti- tai luovutuskieltoa taikka 7 :n 3 momentissa, 13 :n 1 momentissa, 16 :n 3 momentissa tai 18, 19, 22, 25 tai 27 :ssä tarkoitettua tai mainittujen säännösten nojalla annettua kieltoa, 2) rikkoo eläintenpitokieltoa tai toimii toisen välikätenä eläintenpitokiellon kiertämiseksi tai 3) laiminlyö 13 :n 2 momentissa, 14 :ssä, 16 :n 1 momentissa, 17 :ssä, 20 :n 2 momentissa, 20 a :n 2 momentissa, 21 :n 2 tai 3 momentissa, 23, 24, 26, 29, 30 taikka 64 :ssä tar- 13\n14 koitetun tai mainittujen säännösten nojalla asetetun velvollisuuden. Tämä laki tulee voimaan 200. päivänä kuuta Helsingissä 12 päivänä joulukuuta


Poplaari: Idioottirokkia à la FIDLAR\nJami 3. helmikuuta 2013 klo 19.45\nMinä olen aina ihan pihalla kaikista uutuusbändeistä eikä aika riitä niiden parhaiden esiinkaivamiseen mutta tää kuulosti oikeasti hyvältä! Kiitos paljon, pistän nimen korvan taakse :)\nPekka 3. helmikuuta 2013 klo 22.42\nHei mahtavaa, Jami! Kiva että tykkäsit. :) En minäkään enää juuri koskaan mitään bändejä löydä, mutta sitten on sitäkin hauskempaa, kun joskus innostuu kunnolla. Olen kuunnellut Spotifyn FIDLAR-biisit pian 20 kertaa, enkä saa tarpeekseni.


valtionyhtiöt - uusimmat sisällöt – yle.fi\nState investment firm Solidium tops limited liability companies' tax list\nHolding company Solidium paid over 95 million euros in corporate taxes in 2020.\nValtion tietohallinnossa on alettu selvittää, kulkevatko tietoliikennekaapelit ja niiden varayhteydet samoissa kaapelikouruissa. Näin ei pitäisi tapahtua. Viikko sitten ministeriöiden ja valtion virastojen tietoliikenne kuitenkin katkesi, kun kaivuri rouhaisi kauhallaan katki molemmat yhteydet.\nMetsähallitus kaipaa yleisöltä ehdotuksia 30 vuotta täyttävän Perämeren kansallispuiston käytöstä\nKansallispuiston saavutettavuus on viime vuosina parantunut huomattavasti, kun alueen kaupalliset toimijat ovat alkaneet liikennöidä kansallispuistoon. Tämä näkyy myös kävijätutkimuksessa.\nRaahen saaristossa raivataan pensaita ja puita – lampaista iso apu urakassa\nRaivausten kohteena on 16 saarta ja lintuluotoa, josta löytyy monia uhanalaisia lajeja. Saariston maisema on muuttunut merkittävästi viime vuosikymmeninä, kun saaret ja luodot ovat kasvaneet pahasti umpeen.


Core Slider liukulevyt 2 kpl sinisiä | CDON\nCore Slider liukulevyt 2 kpl sinisiä\nTehokas ja pehmeä harjoittelu: Liukulevyt auttavat kouluttamaan koko kehoa. Tee lankkuharjoituksia, polvitaivutuksia ja paljon muuta. Liukuvilla levyillä kätesi tai jalkasi eivät koskaan jätä lattiaa ja harjoittelet kunt\nTehokas ja pehmeä harjoittelu\nKompakti, käytännöllinen koulutusväline\nTehokas ja pehmeä harjoittelu: Liukulevyt auttavat kouluttamaan koko kehoa. Tee lankkuharjoituksia, polvitaivutuksia ja paljon muuta. Liukuvilla levyillä kätesi tai jalkasi eivät koskaan jätä lattiaa ja harjoittelet kuntoa, tasapainoa ja vakautta kehossa.\nPienikokoinen, käytännöllinen harjoitusväline: Näiden ns. Liukusäätimien avulla voit saada täydellisen harjoituksen melkein missä tahansa, voit ottaa levyt mukanasi ja tehdä toiminnallisia ja vakauttavia harjoituksia heti, kun tilaisuus tulee.\nToimii kaikilla pinnoilla: Liukuvilla laatoilla on kaksi eri sivua siten, että ne liukuvat kaikentyyppisille lattioille ja pinnoille, sekä koville lattioille, kuten puulle tai matolle, että pehmeille pinnoille, kuten matoille tai ruoholle.\nKoko: 7,8 x 1,2 cm\nMateriaali: ABS, EVA-vaahto\n2 x liukulevyä harjoitteluun


Nepal - vuoria valloittamaan - Adalmina's Adventures\nNepal – vuoria valloittamaan\n”It is not mountain we conquer but ourselves.”\nMinulla on ollut jo jonkin aikaa mielessä yksi haave, joka ei ole jättänyt minua rauhaan. Olen pyöritellyt sitä mielessäni, välillä työntäen ajatuksen syrjään sen hulluuden takia, välillä taas palaten sitä pohtimaan. Pystyisinkö siihen? Olisiko minusta siihen? Kestäisikö kroppani? Entä henkinen kanttini? Mutta mitä enemmän olen asiaa miettinyt, sitä vakuuttuneemmaksi olen tullut siitä, että enhän saa sitä koskaan tietää ellen yritä. Minun täytyisi laittaa itseni likoon ja testata rajojani, kokea se itse, se kaikki, mistä olen lukenut tarinoita ja katsonut lukemattomia videoklippejä. Nimittäin vaellus Himalajan vuoristossa Nepalissa.\nNyt ei kuitenkaan puhuta mistään päiväpatikoinnista vaan jopa 14 päivän mittaisesta rankasta vaelluksesta äärimmäisissä olosuhteissa, kun päivä päivältä noustaan yhä ylemmäs Himalajan vuoristorinteitä. Yksi vaihtoehto olisi kulkea klassinen Annapurnan vaellusreitti Pokharasta ja nähdä maisemien muuttuvan sademetsämäisestä kasvillisuudesta aina kalliosolien rosoisiin vuoristopolkuihin ja päätyen lopulta 4130 metrin korkeuteen lumihuippuisten vuorten maisemiin Annapurna Basecampiin. Toinen vaihtoehto on raadollisempi, mutta jollakin ihmeellisellä tavalla kiehtovampi. Siinä lennetään ensin yhdelle maailman vaarallisemmista lentokentistä Luklaan 2860 metriin, ja aloitetaan sieltä pienten vuoristokylien läpi mutkitteleva rankka vaellustaival, joka vie lopulta järisyttävien vuoristomaisemien keskelle Everest Basecampiin 5280 metriin.\nAnnapurnan sanotaan olevan vaellukseltaan helpompi, sillä vaellus aloitetaan matalammalta ja näin kropalla on paremmat mahdollisuudet tottua vuoriston vähähappiseen ilmanalaan kuin Everestin reitillä, jossa pamahdetaan heti miltei 3000 metrin korkeuteen. Lisäksi Everestillä noustaan yli 5000 metriin, kun taas Annapurnassa jäädään 4000 metriin – sanomattakin siis selvää, että Everest on kropalle kaikin tavoin rankempi koettelemus. Mitä olen lukenut vaellustarinoita, niin Everest voi olla monelle liikaa ja aina silloin tällöin evakuointihelikopterit joutuvat noukkimaan vuoristotaudista kärsiviä vaeltajia takaisin matalampiin korkeuksiin. Annapurnan reitti kulkee kuitenkin pääosan ajasta vuoristosolissa, joissa lumihuippuisia vuoria näkee vain vilaukselta ennen viimeisiä vaelluspäiviä, kun taas Everestillä päästään miltei heti kulkemaan lumihuippuisten vuorten reunustamille karun kauniille vuoristopoluille. Ja mitä tarinoita olen kuullut näistä kahdesta vaellusreitistä, sanotaan Everestin olevan maisemiltaan ja kokemuksiltaan jollakin tavoin hengellisempi kuin Annapurnan.\nJos olisin huippu-urheilija ja valloittanut elämäni aikana patikointipolun jos toisenkin, vuorista puhumattakaan, tietäisin valitsevani heti ilman miettimistä Everestin, sillä kuten sanoin, jokin erikoinen voima siinä kiehtoo minua eniten. Mutta koska olen tehnyt elämäni ensimmäisen ja viimeisen pidemmän päivävaelluksen vuosi sitten Uudessa Seelannissa, enkä ole sen jälkeen paljoa kuntoani kohottanut, pelkään, ettei kroppani kestäisi Everestin rasitusta ja joutuisin jo ennen vaelluksen puoltaväliä palaamaan lähtöpisteeseen uupuneena. Puhumattakaan rikkinäisistä polvistani, joille juuri kiipeäminen ja laskeutuminen on kaikista pahinta rasitetta. Tai puhumattakaaan kroonisesti tukkoisen nenäni aikaansaamista hengitysvaikeuksistani, jotka vain korostuvat ohuessa vähähappisessa ilmanalassa korkealla vuoristossa. Tästä sainkin pientä esimakua Boliviassa, jossa viivähdin Andien vuoristossa yli 4000 metrissä ja jo alemmilla korkeuksilla saatoin herätä keskellä yötä haukkomaan henkeä paniikissa.\nMutta silti ajatus Himalajan vuoristovaelluksesta ei jätä minua rauhaan. Ja mitä enemmän olen asiaa miettinyt, sitä vakuuttuneemmaksi olen tullut siitä, että en halua lähteä Nepaliin vain nähdäkseni vilauksen vuoristosta, vaan haluan lähteä sinne laittamaan itseäni likoon, saavuttamaan jotakin, tekemään jotakin, mitä en ole aiemmin tehnyt. Se ei ole pelkästään maisemat, mitä lähden hakemaan, eikä myöskään pelkkä fyysinen urheilusuoritus, johon haluan itseni haastaan, vaan ennen kaikkea se on jonkinlainen henkinen matka, joka minun vain täytyy tehdä. Haluan nähdä mihin pystyn. Ehkä palaan takaisin Suomeen pettyneenä siitä, ettei minusta ollut vuorien valloitukseen, tai ehkä sittenkin pystyisin tekemään sen ja pääsisin basecampin telttaleiriin näkemään maailman korkeimpien vuoristohuippujen edessä liehuvat värikkäät buddhalaiset rukousliput ja kuulisin tuulien kuiskivan korviini myötätunnon mantraa – om mani padme hum.\n”Because in the end, you won’t remember the time you spent working in the office or mowing your lawn. Climb that goddamn mountain.”\nMutta kumpi valita? Annapurnan reitti vai Mount Everestille johtava reitti? Ennen matkan päätöksentekoa, reitistä puhumattakaan, minun täytyy kuitenkin vielä selvittää omasta terveydentilastani asia jos toinenkin. Mutta jos (ja toivottavasti kun) lääkärit ja fysioterapeutit näyttävät vihreää valoa, minun täytyy aloittaa sinnikäs treenaaminen, jotta olisin askel askeleelta lähempänä unelmani saavuttamista.\nJos olet tehnyt Himalajan vaelluksen, kuulisin aivan äärettömän mielelläni kokemuksista sekä kaikista mahdollisista vinkeistä niin valmistautumisen kuin itse vaelluksenkin suhteen – eli laitathan viestiä tulemaan!\nPs. Postauksen kuvat ovat Andien vuoristosta Boliviasta ja Uuden Seelannin Franz Jozefin jäätiköltä.\nKun matkaunelma ei ihan heti toteudukaan…\n10.5.2018 at 20:38\nMä suosittelen Three Passes -trekkiä, jos haussa on monipuolinen vaellus ja on aikaa käytettävissä. Kerron tästä mielelläni lisää, jos on tarvetta.\nReetta / Matkasto Live Blog\n10.5.2018 at 20:48\nOlen tehnyt neljä eri trekkiä Nepalissa, mutta Everestin alueella en vielä ole käynyt (syynä kalliit lennot alueelle ja ajanpuute – mulla ei ole yleensä yli kahta viikkoa aikaa, ja lentojen peruutusten vuoksi aikaa on hyvä varata muutama varapäivä ennen kansainvälisiä lentoja). Annapurnan alueesta olen tykännyt tosi paljon – Annapurna Circuit (tai mitä siitä nyt nykyään on jäljellä) oli sekä maisemallisesti että kulttuurillisesti upea. Annapurna Base Camp pelkästään ehkä hiukan yksitoikkoinen, kun suurin osa reitistä menee syvän laakson pohjalla, mutta jos siihen yhdistää esim. Poon Hill -reitin niin saa hyvin vaihtelua ja lisää vuorimaisemia. Viimeisin tuttavuus viime tammikuussa oli Mardi Himal -reitti, jonka voi hyvin yhdistää ABC:iin tai Poon Hilliin. Logistiikka Annapurnalle on aikataulullisesti luotettavampi kuin Everestille. Jos sulla on kolme viikkoa aikaa eikä kalliit lennot pikku pikku koneilla hirvitä, valitsisin Everestin. Jos taas haluat hiukan edullisemman reissun tiukemmilla aikataulurajoitteilla, suosittelen Annapurnan aluetta.\n12.5.2018 at 12:13\nKävin keväällä 2017 vaeltamassa Annapurnalla, tarkoituksena mennä Base Camp:n asti. Se ei onnistunut liiallisen lumisateen takia, mutta Himalaja nimiselle majalle asti vaelsimme. Mitä itse huomasin, alaspäin kävely oli paljon vaikeampaa, se sattui jalkoihin enemmän. Eli kannattaa kokeilla mäkitreeniä ennen matkalle lähtöä, tai kävellä lyhyempi päivä matkoja. Olin vaeltamassa maaliskuun alussa, ihan alkusesongissa ja hyvää siinä oli vähäiset turistimassat, huonoa lumisade. Matkakohteena Nepal oli hyvä, menen sinne joskus toistekin, toivottavasti. Kirjoitin matkasta blogia ja se löytyy täältä. https://maailmaataviksensilmin.wordpress.com/\n13.5.2018 at 16:45\nHuhhuh, mitä suunnitelmia! 🙂 Kuulostaa todella upealta. Uskon, että pystyt siihen varmasti, ellei esteeksi muodostu jokin tavallaan sinusta riippumaton seikka, kuten vaikka tuo tukkoinen nenä tai vuoristotauti. Tosi hurjaa, ja pakko nostaa hattua, että itse en usko, että uskaltaisin vaeltaa ensinnäkään noin korkealla, mutta myöskään niin askeettisissa ja karuissa olosuhteissa. Todella innolla jään kuitenkin odottelemaan jatkotarinoitasi aiheesta, ja että mihin vaellukselle lopulta päädyt! 🙂\n14.5.2018 at 07:08\nSiis itseäni kiehtoisi Everest tietenkin enemmän, mutta sanoisin, että ehkä jos testaisit ensin kuntoasi Annapurnan vaelluksella, ja sen kokemuksen perusteella suunnittelet sitten Everestin ensi vuodeksi? Tai sitten jätät Everestin välistä liian vaikeana, ja toteat, että toinen vaellus riitti sinulle 🙂\n14.5.2018 at 13:07\nItse en ole vuorille nousemisesta haaveillut, sillä ajatus vuoristotaudista tökkii. Sain oireita jo Cuscossa, joka on sentään vaan jossain 3 kilometrissä. Ovelaa näissä vuorille nousuissa on myös sherpojen osuus – siinä missä satunnaiselle turistille se lasketaan saavutukseksi, niin sherpat tekevät matkan monta kertaa kuukaudessa, mutta sitä ei kai lasketa erityiseksi saavutukseksi. Mutta ehkä sopeutuminen tuohon kaikkeen onkin se avain.\nMene Everestille, sillä Annapurnan Basecampiinhän voi tehdä vaikka tutustumisretken helikopterilla, kuten yhteinen maailmanmatkaajaystävämme Patrik juuri näytti tehneen 🙂\n15.5.2018 at 22:03\nVinkkejä en osaa valitettavasti antaa, mutta Nepalin vuoristomaisemat houkuttelevat kyllä minuakin. Maisemat ovat kuvien perusteella vaan niin käsittämättömän upeita siellä. Vuoristotaudista minäkin varmaan stressaisin aikalailla, sillä jo kolmessa kilometrissä tunnen korkeuden selkeästi kropassani, vaikka mistään vuoristotaudin oireista en olekaan kärsinyt.\nEeva / Eevagamunda-blogi\n15.5.2018 at 22:33\nHienoja, hurjia ja jotenkin inspiroivia suunnitelmia! Tollainen suuri sisäinen polte on minusta yksi hienoimpia asioita ja voimia elämässä. Sinuna yrittäisin toteuttaa unelmaasi! (Tietenkin lääkäirin jne. luvalla.) Enkä toisaalta noita sun aiempien reissujen vuoristokuvia katsellessa ihmettele yhtään, miksi vuoret vetävät puoleensa. Minusta ei silti olisi noin extreme-vaelluksille. Tyydyn patikoimaan täällä Andalusiassa lähivuorillamme. (Onhan meillä sentään alle parin tunnin ajomatkan päässä yli 3 000 metriin kohoava Sierra Nevada.) 🙂\n16.5.2018 at 15:12\nHuikeita suunnitelmia tulevaisuuteen siulla Anna-Katri! Miulla ei ole mitään vinkkiä antaa tähän, tulin vain itse haaveilemaan myös vaelluksesta. Jos kuntoni olisi niin hyvä, että selviäisin Everstille niin valinani olisi se. Tällä hetkellä siitä varmaan voi vain haaveilla. :’D\n17.5.2018 at 08:54\nMahtavia juttuja! 🙂 Toivottavasti saat toteutumaan tuon Everest suunnitelman! Se kuulostaa kyllä melko jännittävältä. Haluaisin kovasti Nepaliin, mutta kuulun juuri siihen porukkaan joka haaveilee näkevänsä vuoret ja hieman haikkailevansa 😀 Käytiin pari vuotta sitten trekkaamassa Mount Rinjanille (3726m) ja sekin oli jo mulle toooodella fyysinen koettelemus. Liikunnasta maastossa tai salilla käymisestä ei ollut suurta apua 😀\n19.5.2018 at 10:14\nMiun mies on tehnyt tuon Annapurnan ja on kertonut siitä paljon, ja sen perusteella oon miettinyt, että meikäläistä ei sinne kyllä saisi lähtemään. Mutta en ookkaan kovin innokas vuorikiipeilijä. Sen oivalsin viimeistään vuoristotautisena Bhutanissa, aika hirveä kokemus. Voisin ehkä käydä Everest Base Campillä autolla Tiibetistä, muistaakseni yli 5000 metrissä, sekin on kuulemma mahdollista 🙂 En sitten tiedä, saisko siitä ihan samanlaista saavutuksen tunnetta 😀 Mutta jään mielenkiinnolla seuraamaan koitosta!\n19.5.2018 at 10:19\nMiun mies on tehnyt tuon Annapurnan vaelluksen ja juttujen perusteella oon miettinyt, että meikäläisestä ei siihen olisi. Mutta en ookkaan mikään vuorikiipeilijä. Sen huomasin viimeistään vuoristotautisena Bhutanissa, hirveä kokemus. Voisin ehkä käydä Everestin Base Campillä yli 5000 metrissä Tiibetistä autolla, sekin on kuulemma mahdollista. Tosin siitä ei varmaan saisi ihan samanlaista saavutuksen tunnetta, ja sitä kai sillä vuorten valloituksella yleensä haetaan. 🙂 Tsemppiä koitokseen, jään mielenkiinnolla seuraamaan!\nLaitoin tän kommentin jo toista kertaa kun en tiedä menikö läpi, toivottavasti ei tullut tuplana.\n19.5.2018 at 17:03\nMä olen ajatellut tuota Annapurnaa, se on tuntunut aloittelijaystävällisemmältä ajatuksena. Mutta en ole todellakaan näin pitkällä omissa pohdinnoissani kuin sä. Uskon kyllä, että myös Annapurna tarjoaa uskomattomia elämyksiä, vaikka toki Everest on aina Everest. Kiinnostaa kyllä kuulla, millaista kuntoa patikoijalta tosiaan vaaditaan. Mielenkiinnolla odotan, miten tämä unelma alkaa kehittyä toteen. 🙂\n19.5.2018 at 21:52\nMä olen tehnyt Nepalissa Langtang Valley Trekin, joka on kaiketi ihan pieni kakunpalanen noihin isompii vaellusreitteihin nähden. Mutta se oli mulle riittävä, sillä nimenomaan munkin polvet laskeutumisvaiheessa ilmoittelivat sen verran viheliäästi olemassaolostaan, että luulenpa ettei minusta olisi noille vaativimmille vaelluksille. Mä olen ollut aina aika hyväkuntoinen, mutta siltikin sain lieviä vuoristotaudin oireita. Nekin tosiaan pelottavat, mutta ainahan tuolta korkeuksista pois pääsee. Meidän seurueesta yksi joutuikin lähtemään helikopterilla alas. Niin menivät pahaksi oireet. Mutta ehdottomasti kannattaa lähteä, jos suinkin on mahdollisuus, terveys kestää ja sisua riittää. Ovathan nuo niin uskomattomia kokemuksia!\n20.5.2018 at 20:57\nVuoristotauti ei liity millään tavalla ihmisen kuntoon, vaan kyse on vain siitä, miten hyvin keho sopeutuu korkeaan ilmanalaan ja vähenevään happeen.\nHyvän kunnon tuoma etu vuorilla on se, että voi nauttia matkasta siinä, missä huonommalla kunnolla varustetun vaeltajan energiat menisivät poluilla ponnistelussa. Hyvälläkin kunnolla vuoristossa on raskasta, mutta on iso ero taittaa matkaa sillä tavalla, että ”on raskasta” kuin että matkanteko olisi pelkkää selviytymistä.\n20.5.2018 at 09:00\nHei mahtava suunnitelma. Ootko kattonut kuitenkin myös noiden kahden ulkopuolelle? Tuolta kun löytyy vuoria niin monia niin voisit varmasti löytää myös sellaisen joka on huippuisa mutta vähemmän kuluttava. Annapurnan varjossa asuneena se on kyllä kaunis vuori. Mutten koskaan noussut sen päälle joten siitä en tiedä. Hauskaa reissua ja toivottavasti unelma toteutuu tänä vuonna! 😊😊\n21.5.2018 at 13:58\nHuikean kuuloinen suunnitelma! Aloin melkein itsekin kiinnostua Himalajan alueesta tämän kirjoituksen jälkeen. Varmasti vastisi etukäteistreeniä. Everestin ja Annapurnan väliltä valitsisin varmaan jälkimmäisen juuri tuosta vuoristoilmaan tottumissyystä.\n28.5.2018 at 22:43\nOlis kiva kuulla mitä ajatuksia nämä kommentit herätti, jos herätti, ja tulitko reissun suhteen johonkin tuloksiin. Musta on vähän mälsää, että pyydetään kommentteja, joihin ei koskaan vastata.\n29.5.2018 at 08:09\nMoikka, ehditköhän vielä lukea uusimman postaukseni, jossa tätä aihetta avaan? 🙂 Päätöstä en tosiaan ole vielä pystynyt tekemään, vaikka kaikki kommentit olenkin huolella käynyt läpi.\nMaailman upeimmat nähtävyydet\nKesä Pariisissa - 10 erilaista vinkkiä